**KözPont Újbudai Kulturális, Pedagógiai és Média Kft.  
BESZÁMOLÓ 2017.**

**TARTALOMJEGYZÉK**

[**1** **B32 Galéria és Kultúrtér és a Karinthy Szalon** 3](#_Toc503292063)

[**1.1** **ÖSSZEFOGLALÓ ÉRTÉKELÉS** 3](#_Toc503292064)

[**1.2** **A SZÍNTEREK SZAKMAI TEVÉKENYSÉGE** 5](#_Toc503292065)

[**1.2.1** **B32 Galéria és Kultúrtér** 5](#_Toc503292066)

[**1.2.2** **Karinthy Szalon** 13](#_Toc503292067)

[**2** **Közösségi házak** 24](#_Toc503292068)

[**2.1** **ÖSSZEFOGLALÓ ÉRTÉKELÉS** 24](#_Toc503292069)

[**2.2** **A SZÍNTEREK SZAKMAI TEVÉKENYSÉGE** 25](#_Toc503292070)

[**2.2.1** **Albertfalvi Közösségi Ház** 25](#_Toc503292071)

[**2.2.2** **Gazdagréti Közösségi Ház** 38](#_Toc503292072)

[**2.2.3** **Kelenvölgyi Közösségi Ház és Könyvtár** 45](#_Toc503292073)

[**2.2.4** **Őrmezei Közösségi Ház** 53](#_Toc503292074)

[**3** **Albertfalvi Hely- és Iskolatörténeti Gyűjtemény** 59](#_Toc503292075)

# **B32 Galéria és Kultúrtér és a Karinthy Szalon**

## **ÖSSZEFOGLALÓ ÉRTÉKELÉS**

A 2017-ben működésének 40. évfordulóját ünneplő Bartók 32 Galériát a kortárs képzőművészek törzshelyeként tartották számon. Ma a B32 - sajátos működésével, tiszteletre méltó múltjával- egy megkerülhetetlen, folyamatosan fejlődő kulturális központ, amelyben nagy szerepe van annak, hogy a 2014-es átépítések során a galéria kibővült egy színház- és egy koncertteremmel. A B32 Galéria és Kultúrtér ma már nemcsak képzőművészeti kiállítóhelyként működik, de találkozási pont is, ahol jól megfér egymás mellett a képzőművészet, a dizájn, a zene, a kortárs színház és bábművészet. A nagy múltú galéria szellemiségét megőrizve az új irányokra és a hagyományos értékekre egyaránt építve, továbbra is a sokszínűség és nyitottság jellemzi a helyet, ahol a kvalitás a legfőbb érték.

Az előző év legfontosabb feladata a pozícionálás és az új művészeti koncepció megismertetése volt. 2017-ben folytatva ezt az „építkezést”, egy sokoldalú és nyitott, a kortárs trendeket maximálisan követő összművészeti teret sikerült kialakítanunk, amelynek programkínálata a kerületben és a kerület határain kívül is megtalálja közönségét. A 2016-os évhez viszonyítva több program valósulhatott meg, amelynek eredményeképpen a kultúrtér látogatói száma a duplájára nőtt. A nézőszám növekedése és a szakmai visszajelzések is azt bizonyítják, hogy a B32 rövid idő alatt felkerült a főváros kulturális térképére; programjaink egyre nagyobb sajtófigyelmet kapnak, képzőművészeti és iparművészeti kiállításaink, valamint az összes bemutatott színházi produkció a Nemzeti Kulturális Alap támogatásával valósult meg.

A közönségformálás mellett a **közösségformálás** kapott kiemelt szerepet ebben az évben, amely több új programelemben mutatkozott meg. Egy új, az országban is egyedülálló programsorozatot indítottunk el **Lemezjátszó** címmel, ahol minden alkalommal egy bakelit lemezt hallgathat meg a közönség. A közös(ségi) zenehallgatás célja, hogy a könnyűzene évtizedek óta meghatározó formátuma, az album újra visszanyerje népszerűségét, értékét. A világ legmeghatározóbb könnyűzenei lemezeit minőségi megszólalásban prezentáljuk szórakoztató formában. Kizárólag szakmai alapon válogatva a legfontosabb hangzóanyagok kerülnek lejátszásra a Rock’n’Roll történelem legnagyobbjaitól. A programsorozat nívóját Horváth Gergely, a Petőfi Rádió hajdani Kultúrfitnesz c. műsorának vezetője biztosítja, aki a hazai könnyűzenei élet sztárjaival az adott lemez koncepciójáról, háttértörténetéről beszélget.

Júniusban két alkalommal A Gárdonyi tér mindenkié! „Hozd és oszd meg”- alapú közösségi piknikkel, akusztikus koncertekkel (Barbi & Jancsó duó, Szeder, Petruska, Ferenczi György), design- és gasztronómiai workshopokkal vártuk az érdeklődőket. Az első – és hagyományteremtő szándékkal megrendezett - **Gárdonyi Piknik** legfőbb célja az volt, hogy Újbudán is közösségépítésre használják a köztereket, hogy kialakuljon egy aktív, kulturális élettér, hiszen a közös zenehallgatás, a pokrócok és a finom falatok egymás közti megosztása mind-mind közelebb hozza egymáshoz a környéken élőket.

A Bartók 32 Galéria a kezdetektől támogatta a fiatal, tehetséges, újító szándékú művészeket. Ezt a **tehetséggondozó** **és támogató** szemléletet megőrizve ebben az évben is több kiállítást szerveztünk fiatal képző- és iparművészek számára. Már hagyománynak számít, hogy a nyári időszakban **művészeti főiskolák, egyetemek** mutatkozhatnak be kiállítótermeinkben. Júniusban és júliusban a Pécsi Tudományegyetem Művészeti Kar Doktori Iskola kiállítása volt látható, októberben - a Magyar Festészet Napja alkalmából - Horváth Dániel festőművész tanítványainak alkotásaiból nyílt tárlat.

Szintén a tehetséggondozás szellemében indult útjára november 18-án a **Manna Matiné sorozat**. A Manna Produkció és a Film- és Színházművészeti Egyetem támogatásával több független színházi bábelőadás jött létre az elmúlt években, amelyek mindegyike fiatal, pályakezdő rendezők és színészek munkái. Míg a független színházi előadásoknak Budapest – szerte több megjelenési lehetőségük van, a hasonló háttérrel rendelkező bábelőadásoknak – egy-két szakmai megjelenésen kívül kevés alkalmuk van találkozni a közönséggel. Ez a hiányérzet adta az ötletet az „Új bábszínház Újbudán” programhoz, mely megnyitja a B32 Kultúrtér kapuit a bábműfaj független képviselői előtt, és vállalkozik arra, hogy a jövőben rendszeresen műsorára tűz független bábeladásokat, ezzel is népszerűsítve a független bábműfajt.

A B32 Galériában a „mai élő művészetet” bemutató **képzőművészeti** **kiállítások** kaptak helyet, míg a Trezor Galériában elsősorban **iparművészek** munkái voltak láthatók. A Trezor Galéria idén tavasszal hetedik alkalommal rendezte meg a tematikus **Mini Design Marketet**, amelynek fókuszában áprilisban a Húsvét és a gyerekek voltak. Az egész napos design marketeken lehetőséget nyújtunk – ingyenes megjelenéssel – a kezdő és a már szakmai elismerést szerzett iparművészeknek, designereknek a bemutatkozásra, illetve a kapcsolatépítésre (kiállítók száma 14-16 fő). Májusban és decemberben rendeztük meg a **Prémium Art Fair** design vásárt, ahol a hazai iparművészet és design legelismertebb és legismertebb művészeinek munkáiból lehetett válogatni (kiállítók száma: 45-50 fő).

Újbuda Önkormányzatának támogatásával új képzőművészeti kiadványt jelentettünk meg december 13-án. A B32 40, Szemelvények a Bartók 32 Galéria és B32 elmúlt 40 évéből című könyvben olyan, a magyar képzőművészeti szcénában neves művészek kaptak helyet, akik már többször kiállítottak a Bartók Béla úti galériában. A színes fotókat, interjúkat tartalmazó képzőművészeti album a galériában kiállító művészek alkotásait, személyes történeteit mutatja be a nagyközönségnek.

A 2017. évi programkínálatunkban az előző év két **könnyűzenei** programsorozatát megtartva, a „Rock’n’Roll és Toll”, valamint a „A Világ és a Zene” keretein belül hívtunk meg országosan ismert és elismert produkciókat. (pl.: Ferenczi György és a Rackajam, Parno Graszt, greCSÓKOLlár est, Ujj Zsuzsi, Harcsa Veronika stb.) A **komolyzenei** előadók minőségi programjainak tág célcsoportját olyan előadók segítségével szólítottuk meg, mint a Budafoki Dohnányi Zenekar quartetjének zenebemutató sorozata.

Míg az előző években a független színházi szféra meghatározó képviselőinek már bemutatott és nagy sikerrel játszott produkcióiból válogattunk, 2017-ben igyekeztünk egy önálló **színházi** **repertoárt** kialakítani olyan bemutatókkal és előadásokkal, amelyeket Budapesten csak a B32-ben láthat a közönség. Kialakult repertoárunk egyszerre kísérletező és nézőbarát. Januárban debütált a Nézőművészeti Kft. Testvérest című előadása Scherer Péter rendezésében, majd márciusban a Budapesti Tavaszi Fesztivál programjaként Csikós Attila kortárs drámája a Díszítők (r.: Dolmány Attila). Áprilisban tartottuk Hajdu Szabolcs új színházi projektjének a Kálmán-napnak budapesti ősbemutatóját, amely azóta is nagy szakmai- és közönségsikernek örvend.

A B32 Galéria és Kultúrtér társgalériája a **Karinthy Szalon**, Újbuda Önkormányzatának kiemelt kiállítótere, amelynek fő feladata kortárs képzőművészeti kiállítások létrehozása. A kiállító művészek kiválasztásánál előnyt élveznek a kerület művészei, azonban szem előtt tartjuk azt a koncepciót, mely szerint a galéria a Kelet-Közép-Európára jellemző, sajátos problémákat feldolgozó, azokra reflektáló progresszív művészettel foglalkozik, legyen az grafika, festészet, szobrászat, installáció vagy médiaművészet. A tárlatokhoz számos alkalommal kapcsoltunk művészeti beszélgetést vagy tárlatvezetést. A Karinthy Szalon kiállításait és megnyitóit szintén egyre nagyobb médiafigyelem kíséri, amelyekről pl. az M5 kulturális híradója folyamatosan tudósít. Rendszeresen jelennek meg cikkek az Új Művészetben, a Műértőben és egyéb online művészeti portálokon (lásd sajtómegjelenések). A kiállítások 2017-ben is a Nemzeti Kulturális Alap támogatásával valósultak meg. Újbuda Önkormányzatának támogatásával immár negyedszer képzőművészek és iparművészek vezetésével nyári táborokat szerveztünk 7-12 éves gyerekeknek.

2017-ben mindkét telephely csatlakozott helyi, fővárosi és országos **művészeti** **fesztiválokhoz** (Budapesti Tavaszi Fesztivál, Design Hét, Ars Sacra, Magyar Festészet Napja, dunaPart Kortárs Előadóművészeti Platform).

## **A SZÍNTEREK SZAKMAI TEVÉKENYSÉGE**

### **B32 Galéria és Kultúrtér**

#### **Kiállítások**

**Jelenetek egy szőke nő életéből**

**Véssey Gábor** **festőművész kiállítása**, Munkácsy-díjas, a Magyar Művészeti Akadémia rendes tagja

2017. január 18. – február 3. (B32)

**Fények – üvegkiállítás**

Kiállítók: Hegyvári Bernadett, Kecskés Kriszta, Kóródi Zsuzsanna, László Kyra, M. Tóth Margit, Soltész Melinda, Szilágyi Csilla, Varga Dóra

A nyolc kiállító művésznő a Magyar Üvegművészeti Társaság tagja

2017. január 19. – február 3. (Trezor)

**Matricák 2017**

**KISMÉRETŰ ELEKTROGRÁFIAI ALKOTÁSOK NEMZETKÖZI KIÁLLÍTÁSA**

Kurátorok: Haász Ágnes, Láng Eszter, Gábos József

2017. február 8. – március 2. (B32, Trezor)

**Ez meg az - Sziszifuszból Homo Faber**

**Gerber Pál képzőművész kiállítása**

2017. március 8. – március 30. (B32)

**Állatkert**

**Lublóy Zoltán designer, kerámia művész kiállítása**

2017. március 9. – március 30. (Trezor)

**Pet’R / Rajzok**

**Kovács Péter képzőművész kiállítása**

2017. április 5. – 27. (B32)

(Budapesti Tavaszi Fesztivál program)

**Gyűjtőszenvedély**

**Király Fanni ötvösművész ékszerkiállítása**

2017. április 6. – 27. (Trezor)

(Budapesti Tavaszi Fesztivál program)

**Egyensúlyvesztés**

**Válogatás Pázmándi Antal billegő plasztikáiból**

2017. május 3. – 25. (B32)

**Lenka és kocsonya**

**Szegedi Kati grafikusművész könyvgrafika kiállítása**

2017. május 4. – 25. (Trezor)

**Emberkert**

**Rónai Éva textilművész kiállítása**

2017. május 30. – június 22. (B32)

**Anna Amélie**

**Oláh Anna designer és tervező kiállítása**

2017. június 1. – 22. (Trezor)

**CONFIGURATION**

**Pécsi Tudományegyetem Művészeti Kar Doktori Iskola kiállítása**

**Kurátor: Nyilas Márta festőművész**

2017. június 28. – július 19. (B32, Trezor)

**Budapest Blue 2.**

**Szabó Eszter Ágnes képzőművész kiállítása**

2017. augusztus 15. – szeptember 7. (Trezor)

**Műteremlátogatás**

**Emlékkiállítás a 2011-ben elhunyt Szilvásy Nándor festő- és grafikusművész születésének 90. évfordulója alkalmából.**

2017. augusztus 16. – szeptember 7. (B32)

**FISE35 art.craft.design**

**A 35 éves a Fiatal Iparművészek Stúdiója Egyesület (FISE) kiállítása.**

2017. szeptember 13. – október 9.

**Kapcsolódó rendezvények:**

2017. szeptember 23. - FISE35 Art Fair

(a Design Héthez és az Eleven Őszhöz kapcsolódva)

2017. október 9. - FISE 35 art.craft.design / Finissage

(Katalógusbemutató, kerekasztalbeszélgetés és fashion show performance)

A kiállítás és a kapcsolódó rendezvények a **Budapest Design Hét 2017** hivatalos programja.

**Helyszínelők**

**Vojnich Erzsébet festőművész kiállítása**

2017. október 11. – november 3. (B32)

**Kapcsolódó program:**

2017. október 13. - Tárlatvezetés Schneller János művészettörténésszel a Magyar Festészet Napja alkalmából

**Idézőjel space space space idézőjel**

**Horváth Dániel festőművész tanítványainak kiállítása**

A XVI. Magyar Festészet Napja kiemelt eseménye

2017. október 13. – november 3. (Trezor)

**Együtt élni műtárggyal**

**Kerekasztal-beszélgetés a Magyar Festészet Napja szervezésében**

Moderátor: Feledy Balázs művészeti író

Beszélgető partnerek: Spengler Katalin műgyűjtő, Fehér László Kossuth-díjas festőművész, Lajta Gábor Munkácsy-díjas festőművész, művészeti író és Schneller János művészettörténész

2017. október 27.

**Most már bármi megtörténhet**

**Pinczehelyi Sándor kiállítása**

2017. november 8. - november 30. (B32)

**Párbeszéd**

**M. Tóth Margit és Melcher Mihály üvegművészek kiállítása**

2017. november 9. – november 30. (Trezor)

**49. hét**

**Tölg-Molnár Zoltán festőművész kiállítása**

2017. december 6. – 2018. február 1. (B32)

**Kifutó modellek 1988-2017**

**Tomay Tamás építész kiállítása**

2017. december 7. – 2018. január 11. (Trezor)

#### **Zenei programok**

**A Világ és a Zene sorozat**

2017. január 28. **Ferenczi György és a Rackajam koncertje**

2017. március 24. **Parno Graszt koncert**

2017. október 21. **MagyarVista Social Klub**

Vendégek: *Csík János* és *Kunos Tamás* (Csík zenekar)

2017. december 04. **Kaláka – Jótékonysági koncert**

**Rock&Roll és Toll sorozat**

2017. február 23. **GreCSÓKOLlár**

*Grecsó Krisztián* és *Kollár-Klemencz* László zenei estje

2017. március18. **Kitalált Világ**

*Für Anikó* zenés estje *Bereményi Géza* dalszövegeivel

2017. május 11. **Ujj Zsuzsi és Darvas Kristóf: Megint a szerelemről**

2017. november 25. **Harcsa / Keszég / Márkos / Benkő / Pándi: Kassák**

**Lemezjátszó - Közösségi zenehallgatás Horváth Gergellyel.**

2017. április 11. **David Bowie** (Albumszakértő: *Prieger Zsolt)*

2017. április 19. **Nirvana** (Albumszakértő: *Harcsa Veronika*)

2017. május 16. **Pink Floyd** (Albumszakértő: *Vitáris Iván*)

2017. szept. 07. **Radiohead** (Albumszakértő: *Likó Marcell*)

2017. október 12. **Oasis** (Albumszakértő*: Szekeres András*)

2017. október 24. **The Beatles** (Albumszakértő: *Petruska András)*

2017. november 15. **Queen** (Albumszakértő: *Németh Juci*)

2017. november 21. **Depeche Mode** (Albumszakértő: *Milkovics Mátyás*)

2017. december 05. **Prince** (Albumszakértő: *Ligeti György*)

2017. december 12. **Bob Marley** (Albumszakértő: *Sena*)

**BDZ Quartet Zenebemutató koncertsorozata:**

2017. február 07. **Mozart g-moll vonósötös** (Vendég: *Kolonits Klára* operaénekes)

2017. május 04. **Schubert: A halál és a lányka**

2017. október 19. **Mendelssohn: A-moll vonósnégyes**

2017. november 16. **Beethoven C-dúr Razumovsky quartetje**

**További zenei programok:**

2017. január 04. **Újévi koncert a B32-ben**

A *Chameleon Jazz Band* évindító koncertje

2017. február 23.  **Költők asztala**

*Tóth Armand* kortárs opera szerzői estje

2017. május 05**. Budapes Jazz Orchestra koncertje**

Vendég: *László Attila*

2017. június 26. **Jazzation koncert**

2017. szeptember 01. **Jazzation koncert**

#### **Színházi programok**

**Repertoár előadások**

**Nézőművészeti Kft.: Testvérest (r.: Scherer Péter)**

**2017. január 22. (Bemutató)**

2017. február 24., március 25., április 22., május 07., október 04., november 26.

**Csikós Attila: Díszítők (r.: Dolmány Attila)***A Zichy Színműhely előadása*

2017. március 31. (Bemutató)

2017. árpilsi 07., május 12., október 18., november 22., december 01.

**Hajdu Szabolcs: Kálmán-nap (r.: Hajdu Szabolcs)***A Látókép Ensemble színházi előadása*

2017. április 02. (Bemutató)

2017. április 12., 26., május 09., 14., szeptember 26., 27., október 14., 15., november 28., 29.,   
december 02. (a dunaPart nemzetközi kortárs művészeti platform keretében), december 14., 15.

**Frogách András: A pincér (r.: Telihay Péter)***A Manna Produkció színházi előadása*

2017. szeptember 21. (Bemutató)

2017. október 28., november 17.

**Manna Matiné sorozat: Új bábszínház Újbudán***Kortárs és független bábelőadások minden korosztálynak*

**Manna Matiné: Sündör és Niru (r.: Varsányi Péter)**A Manna Produkció és az SZFE bábelőadása  
2017. november 18.

**Manna Matiné: A Macskaherceg kilencedik élete (r.: Szenteczki Zita)**A Manna Produkció és az SZFE felnőtt bábelőadása

2017. november 19.

**Manna Matiné: Alszanak a halak? (r.: Szilágyi Bálint)**A Manna Produkció és az SZFE ifjúsági bábelőadása

2017. december 10.

**Vendégelőadások**

**Benedek Albert: Profil (r.: Kovács Henrietta)**Az Appart Egyesület és a KoMod Színház ifjúsági beavató előadása

2017. február 17. 26.

**Nézőművészeti Kft.: Harold Pinter: A gondnok (r.: Szabó Máté)**Az utolsó budapesti előadás!

2017. március 12.

**Anton, avagy a végén minden jobbra fordul (r.: Géczi Zoltán)**

A Terminal Workhouse színházi előadása

2017. november 24., december 17.

**Ahogyan a víz tükrözi az arcot (r.: Fazakas Mihály)**

Az Osonó Színházműhely vendégelőadása

2017. november 30.

#### **Gyermek- és családi programok**

**Bérletes előadások**

**Holdfű Színház: Mi van a ládikóban?**

2017. január 12.

**Holdfű Színház: Hattyúfivérek**

2017. január 30., 31.

**Holdfű Színház: Királyos mesék**

2017. február 1., 2., november 16., 27.

**SimorágTánCirkusz: Ördögmese**

2017. február 9., május 18.

**Deák Tamás – Picaro Társulat: Maszmók Afrikában**

2017. március 2., november 21.

**Deák Tamás – Picaro Társulat: Maszmók a Tengerentúlon**

2017. március 7., 8., 9.

**Pálfi Kata: Borka Mumusföldön**

2017. március 21., június 13.

**Maszk Bábszínház: Szamárcsel**

2017. április 24. november 13., 15., 22.

**Maszk Bábszínház: Pázmán lovag**

2017. május 9.

**Zenei programok gyerekeknek**

**Oravecz György zongoraművész ifjúsági koncertje**

2017. január 9., február 7., május 24.

**Prokofjev - Péter és a farkas**

**(Mága Zoltán és zenekara - ifjúsági beavató koncert)**

2017. október 16. (helyszín: Domokos Pál Páter Általános Iskola)

2017. október 17. (helyszín: Petőfi Sándor Általános Iskola) 2017. október 19. (helyszín: B32 – színházterem)

2017. október 20. (helyszín: Farkasréti Általános Iskola)

**Tematikus családi programok**

**Tavaszi Mese Design Market**

Progam: Design vásár, Bazsó és Borka bábelőadás, Scherer Péter felolvasó délutánja, kézműves foglalkozások, workshopok

2017. április 8.

**B32 Gyereknap a Bikás Parkban**

2017. május 28.

**Állandó foglalkozás**

**Ringató**

Családi művészeti zenés-nevelési program

Minden pénteken 3 alkalommal

#### **További kiemelt kulturális és közösségi programok**

**Tavaszi Mese Design Market**

2017. április 8.

**Újbudai Ingatlanpiaci Börze**

2017. május 6.

**Prémium Art Fair** – kortárs iparművészek designvására

2017. május 20.

**Összetartozunk – A Nemzeti Összetartozás Napja Újbudán**

2017. június 2-3.

**Gárdonyi Piknik 2017**

2017. június 9. és 15.

**Karafiáth Orsolya: Szirén – regény-, hangoskönyv- és klipbemutató**

**2017. október 26.**

**FISE 35 Art Fair** – az ELEVEN ŐSZ programhoz kapcsolódva

2017. szeptember 23.

**Adventi Prémium Art Fair**

2017. december 16.

**Bartók 32 Galéria /B32 /40 - Szemelvények a Bartók 32 Galéria // B32 elmúlt negyven évéből című kiadvány bemutatója**

2017. december 13.

#### **Személyi feltételek**

Antal Nikolett – művészeti vezető  
Farkas Róbert - szakmai referens

Feledy Fruzsina – kulturális szervező (kiállítások)

Sárvári Mónika – kulturális szervező 2017. november 15-ig (gyermek- és családi programok)

Lőrincz Adrienn - kulturális szervező 2017. november 15- től (gyermek- és családi programok)

Németh Péter – kulturális szervező (zenei programok)

Kovács Gabriella – sajtóreferens

Farkas Júlia – vezetői asszisztens

Ács István – műszaki menedzser

Batta Gábor – technikai munkatárs

Almási Tamás – technikai munkatárs 2017. október 1-től

Horváth-Völgyi Alexandra – teremőr

Bálint Ibolya – takarító  
A művészeti tanács tagjai: Antal Nikolett, Pintér Sonja, Feledy Balázs, Keppel Márton

#### **Tárgyi feltételek**

Novemberben elkezdődött a színházterem hangszigetelése és térelválasztó ajtók beszerelése.

A nézők igényeinek eleget téve a nézőtér hátsó sorait mobil dobogó rendszerrel emeltük meg.

Az érdekeltségnövelő pályázaton elnyert keretből babzsák foteleket vásároltunk a közösségi terekbe, valamint új irodabútorok kerültek beszerzésre.

#### **Együttműködések, kapcsolatok**

Egész évben helyet biztosítunk **önkormányzati** és önkormányzati támogatással megvalósuló **rendezvényeknek**, valamint a kerületben működő **civil szervezetek** programmegkereséseinek is igyekszünk folyamatosan eleget tenni.

**Önkormányzati programok a B32-ben**

Drogprevenció Újbudán: Tudatos szülő, tiszta gyermek (2017. február 22.)

NewGenerationSkills projekt nemzetközi nyitó konferenciája (2017. március 1.)

Újbudai Kulturális Szalon (2017. március 21.)

Bölcsődék Napja (2017. április 21.)

Újbuda Örmény Önkormányzata: Aznavour színházi előadás (2017. április 23.)

Újbuda Horvát Önkormányzata: Marica színházi előadás (2017. április 27.)

Nemzeti Összetartozás Napja (2017. június 2 – 3.)

„Egészséges és Aktív időskor” projekt nyitó konferencia (2017. június 14.)

Országos bölcsődei tájékoztató napok záróesemény (2017. június 22.)

Esélyek utcája konferencia (2017. szeptember 25.)

Bolgár – magyar konferencia (2017. október 6.)

„Környezeti nevelés a bölcsődében" című konferencia (2017. október 25.)

Szociális Munka Napja rendezvény (2017. november 14.)

Újbuda Kulturális Szalon (2017. december 7.)

**Helyi civil szervezetek és oktatási intézmények programjai a B32-ben**

Van holnap! Zsákos Alapítvány – Legyen egy kék napod! (2017. március 3.)

Láthatatlan Munka Napja – FICSAK (2017. április 3.)

Eleven Tavasz: Prémium Art Fair (2017. május 19.)

Gárdonyi Géza Általános Iskola évzáró koncertje (2017. június 12.)

Eleven Ősz: FISE 35 Art Fair (2017. szeptember 23.)

Magyar Festészet Napja Alapítvány – kiállítások, művészeti beszélgetés

(2017. október 13.)

Weiner Leó Zeneművészeti Szakközépiskola koncertje (2017. november 15.)

Az elmúlt években a **kerület óvodáival és iskoláival** építettünk ki jó kapcsolatokat, gyerekszínházi bérleteinket és egyéni előadásainkat is a kerületi óvodáknak és iskoláknak kínáltuk. **Főiskolás és egyetemi csoportok** (MOME, Képzőművészeti Egyetem), valamint vizuális kultúra óra keretében több **gimnázium** is rendszeres látogatója kiállításainknak, a népszerű Resident Art Budapest által szervezett Bartók Béla úti galériasétáknak is állandó állomása vagyunk.

Manna Matiné programunk szakmai partnerei a **Manna Kulturális Egyesület** és a **Színház és Filmművészeti Egyetem**, míg a Lemezjátszó című sorozatunk a **Fülesbagoly zenei blog** együttműködésében jött létre. A kerület napján az **újbudai színházak** (Karinthy Színház, Szkéné, MU és Artus) összefogásával második alkalommal rendezték meg a nagy sikerű Színházi Idegenvezetés programot, amelyhez 2017-ben a Kultúrtér is csatlakozott.

Kiemelten fontosnak tartjuk a szakmai megjelenéseket különböző kerületi, fővárosi és országos **fesztiválokon és művészeti platformokon**: Budapesti Tavaszi Fesztivál, Design Hét, Eleven Tavasz és Eleven Ősz, Pozsonyi Piknik, Ars Sacra, dunaPart Fesztivál.

#### **Gazdálkodás, pályázatok**

Éves költségvetésből gazdálkodunk. Bevételi forrásunk jegyeladásból, rendezvény lebonyolítási díjakból és pályázati támogatásokból származik.

Pályázati támogatások:

Nemzeti Kulturális Alap Képzőművészet Kollégiuma

Nemzeti Kulturális Alap Iparművészet Kollégiuma

Emberi Erőforrások Minisztériuma, valamint Újbuda Önkormányzata – érdekeltségnövelő támogatás

### **Karinthy Szalon**

#### **Kiállítások**

**Belekarolt ezrelék**

**Szelley Lellé képzőművész kiállítása**

2017. január 24. – február 17.

**Mimézis**

**Földesi Barnabás festőművész kiállítása**

2017. február 21. – március 17.

**Tristan**

**Krajcsovics Éva festőművész kiállítása**

2017. március 21. – április 21.

**Zsemlye Ildikó szobrászművész és**

**Ujházi Péter festőművész közös kiállítása**

2017. április 25. – május 19.

**Képek és képek**

**Nagy Zsófia festőművész kiállítása**

2017. május 23. – június 23.

**Befoglalhatatlan**

**Miksa Bálint festőművész kiállítása**

2017. szeptember 19. – október 13.

(Ars Sacra Fesztivál program)

**Román-kori kövek, zen kavicsok, maja töredékek**

**Philippe Brame fotóművész kiállítása**

2017. október 17. – november 17.

**Nézőpontok**

**Gabi Schreiner és Annerose Lechner képzőművészek kiállítása**

2017. november 21. – december 15.

A kiállításra Újbuda és Bad Cannstatt partnervárosi együttműködésének 20 éves évfordulója alkalmából került sor.

**Ugyanaz Másképp**

**Illusztráció és design a Csimota Kiadó gyerekkönyveiben**

2017. december 19. – 2018. január 19.

Kiállító művészek:

Agócs Írisz, Baranyai (b) András, Borogdai Zsuzsanna, Gerla Alexandra, Kárpáti Tibor, Kun Fruzsina, Makhult Gabriella, Maros Krisztina, Nagy Diána, Nagy Norbert, Pap Kata, Paulovkin Boglárka, Radnóti Blanka, Remsey Dávid, Rippl Renáta, Rofusz Kinga, Schall Eszter, Schmidt Cecília, Szalma Edit, Szegedi Katalin, Szulyovszky Sarolta, Takács Mari, Teszner Barbara

#### **Művészeti beszélgetések**

**"...csupa mai dolog!"**

**Oltai Kata művészettörténész beszélget Ágnes von Uray "...csupa mai dolog!" című kiállításáról**

2017. január 18.

**Tristan**

**Krajcsovics Éva festőművész és Máthé Andrea esztéta beszélgetése**

2017. április 20.

#### **Táborok**

**Kreatív kézműves alkotótábor**

Janzsó Krisztina és Szeredi-Ambrus Noémi tábora

**Kertek, játékok**

Kores Eszter és Tóth Timi tábora

#### **Tárgyi feltételek**

2017-ben a Karinthy Szalonban tisztasági festés történt, azonban a teljes felújítás elmaradt.

Az érdekeltségnövelő pályázaton nyert keretből új irodabútorok kerültek beszerzésre.

#### **Személyi feltételek**

Pintér Sonja – kiemelt szakmai referens

Barta Istvánné – teremőr (megbízási szerződés, teljes munkaidő)

Élőné Ládonyi Márta – takarítónő (megbízási szerződés, 6 órás)

A műszaki és karbantartási feladatokat Ács István vezetésével a B32 műszaki csapata látta el.

#### **Együttműködések, kapcsolatok**

Gimnáziumi csoportok, továbbá különböző művészeti képzések, főiskolák és egyetemek hallgatói rendszeresen látogatják a kiállításokat, akiknek igény szerint a kiállító művészek tárlatvezetést szoktak tartani. A nyári táborok népszerűsítése miatt is fontosnak tartjuk, hogy a kerületi iskolákkal jó kapcsolatot ápoljunk. Gabi Schreiner és Annerose Lechner képzőművészek novemberi kiállítására Újbuda és Bad Cannstatt partnervárosi együttműködésének 20 éves évfordulója alkalmából került sor.

#### **Gazdálkodás és pályázatok**

Éves költségvetésből gazdálkodunk. Bevételi forrásunk esetenkénti rendezvény lebonyolítási díjakból származik.

Pályázatok:

Nemzeti Kulturális Alap Képzőművészet Kollégiuma

Emberi Erőforrások Minisztériuma, valamint Újbuda önkormányzata – érdekeltségnövelő támogatás

**Sajtómegjelenések:**

**B32**

https://www.youtube.com/watch?v=iVuTUF\_PEUY - Egy nap a városban

http://psmagazin.hu/cikk/bartok\_boulevard\_buda\_az\_uj\_berlin/

**Kiállítások**

**Fények c. üvegkiállítás**

http://kulter.hu/events/fenyek-uvegkiallitas/

**MET**

<http://est.hu/cikk/121747/matricak_2017_-_kismeretu_elektrografiai_alkotasok_nemzetkozi_kiallitasa>

**Kovács Péter**

László Melinda: A létezés dinamikája

<http://www.ujmuveszet.hu/tag/kovacs-peter/>

<http://www.mediaklikk.hu/video/kulturalis-hirado-2017-04-06-i-adas/>

(18:50-nél kezdődik az ajánló)

**Király Fanni**

<https://artportal.hu/program/kiraly-fanni-gyujtoszenvedely-20867/>

<http://valasz.hu/kultura/minden-kacat-ertekes-lehet-ritkan-latni-ilyen-kreativ-ekszereket-123508>

**Pázmándi Antal**

M5 Kulturális Híradó

<https://www.mediaklikk.hu/video/kulturalis-hirado-2017-05-04-i-adas/>

**Szilvásy Nándor**

<http://www.mediaklikk.hu/video/kulturalis-hirado-2017-08-16-i-adas/>

Új Művészet, szeptember: Andor Anna: Műteremlátogatás - Szilvásy Nándor emlékkiállítása

**Szabó Eszter Ágnes**

Balázs Kata: Budapest Blues

<http://kulter.hu/2017/09/budapest-blues/>

Kék ruhák Újbudán

<http://www.zetapress.hu/kultura/kiallitas/80514>

<http://artmagazin.hu/artmagazin_hirek/ezt_nezd__pest_debrecen_zsambek_balatonfured.3753.html?pageid=119>

**FISE 35**

Új Művészet, október: FISE 35

A teljes B32 a fiataloké

<http://www.origo.hu/kultura/20170913-a-fise-unnepi-kiallitast-rendez-szeptember-13-i-megnyitoval.html>

<https://artportal.hu/magazin/sok-jo-kis-helyen-35-eves-fiatal-iparmuveszek-studioja-egyesulet/>

<http://www.nowmagazin.hu/?ai1ec_event=fise-35-kiallitas>

M5: Én vagyok itt

<https://www.mediaklikk.hu/video/bemutatjuk-a-35-eves-fise-t/>

<http://artnews.hu/2017/09/04/fise35-art-craft-design/>

<http://designisso.com/hu/2017/09/11/heti-betevo-09-11-09-17/>

<http://designhet.hu/2017/program/f35b32>

**Vojnich Erzsébet**

György Péter: A tetthely is néptelen. Élet és Irodalom, LXI. évfolyam, 42. szám, 2017. október 20.

Simon Bettina: Nem a fal, hanem a vászon

[http://www.prae.hu/index.php?route=article%2Farticle&aid=10081](http://www.prae.hu/index.php?route=article%252Farticle&aid=10081)

Nincs helye a locsogásnak. Marton Éva beszélgetése Vojnich Erzsébettel.

<http://www.revizoronline.com/hu/cikk/6884/beszelgetes-vojnich-erzsebettel/>

Súgólyuk – Bartók Rádió – 2017. október 28., szombat, 10:00 (Szerkesztő: Vlasics Sarolta)

Magyar Narancs: „Ezek a fehér ruhás, arctalan figurák” – Vojnich Erzsébet festőművész

szerző: Czenkli Dorka publikálva 2017/43. (10. 26.)

<http://magyarnarancs.hu/kepzomuveszet/ezek-a-feher-ruhas-arctalan-figurak-107231>

**PINCZEHELYI Sándor**

<http://artnews.hu/2017/11/03/pinczehelyi-sandor-kiallitasa-b32-galeriaban/>

<http://artmagazin.hu/artmagazin_hirek/ezt_nezd__kulonfele_valosagok.3945.html?pageid=119>

**TÖLG-MOLNÁR Zoltán**

<http://www.mediaklikk.hu/video/kulturalis-hirado-2017-04-06-i-adas/>

**Színház**

**Testvérest**

<http://szinhaz.hu/2017/01/06/testverest_uj_bemutatora_keszul_a_nezomuveszeti_kft>

http://hirtv.hu/reggelijarat/testverest-1380360

<http://ujbuda.hu/ujbuda/testverest-bemutato-a-b32-ben>

<http://www.origo.hu/kultura/egyfelvonas/20170123-uj-eloadast-rendezett-scherer-peter.html>

<http://www.unikornis.hu/kultura/20170208-scherer-peter-szinhaz-interju-halal-gyasz-szineszet-pepe-es-kapa.html>

**Kálmán-nap**

<https://szinhaz.org/csak-szinhaz/csak-szinhaz-budapest/2017/03/24/kalman-nap-hajdu-szabolcs-legujabb-rendezese/>

<http://fidelio.hu/szinhaz/2017/03/21/hajdu_szabolcs_meguntuk_az_ernella-lakast/>

<http://inforadio.hu/kultura/2017/02/08/hajdu_szabolcs_mar_nagyon_szeretnenk_megmutatni_a_kovetkezo_tortenetet/>

http://szinhaz.hu/2017/03/22/hajdu\_szabolcs\_videk\_fele\_nyujtja\_a\_csapjait

<http://kulter.hu/events/hajdu-szabolcs-kalman-nap/>

<https://24.hu/belfold/2016/07/04/hajdu-szabolcs-nem-jutok-konnyu-penzekhez-mert-azoknak-mindig-ara-van/>

<https://mno.hu/nagyinterju_magazinban/hajdu-szabolcs-kolcsonosen-kivalasztottuk-egymast-1354131>

<http://temesvarihirek.ro/hajdu-szabolcs-olyan-filmet-akartunk-amit-jo-csinalni/>

<http://ajanlom-budapest.hu/szinhaz-eloadas-performansz/hajdu-szabolcs-kalman-nap>

http://bartokbelaboulevard.hu/program.501.hajdu\_szabolcs\_kalman-nap\_

**Profil**

<http://szinhaz.hu/2017/02/10/_a_netet_kell_tanitani_nem_a_kovalens_kotest>

<http://artnews.hu/2017/02/11/b32-galeria-es-kulturter-bemutato-profil/>

https://szinhaz.org/csak-szinhaz/csak-szinhaz-budapest/2017/02/09/profil-facebook-sztori-b32-szinpadan/

<http://www.13keruleti-hirhatar.hu/hirek/inkognitoban-ujlipotvarosban>

<http://www.irodalmijelen.hu/2017-feb-20-1849/ha-profil-eletre-kel>

<http://civilftp.civilradio.hu/szinpadkep/B32_Profil_KovacsHenrietta.mp3>

**Díszítők**

http://magyaridok.hu/kultura/szinhazi-kulisszatitkokba-avatja-publikumot-zichy-szinmuhely-2-1519498/

<http://www.tollal.hu/hirek/osbemutato:-diszitok-b32-galeria-es-kulturter-budapesti-tavaszi-fesztival>

<http://correctmedia.hu/diszitok-avagy-szinhazi-kulisszatitkok-a-zichy-szin-muhely-eloadasaban/>

http://artnews.hu/2017/03/24/szinhazi-kulisszatitkokba-avatja-publikumot-zichy-szinmuhely-diszitok-cimu-kortars-darab-osbemutatoja-budapesti-tavaszi-fesztivalon/

<http://szinhaz.hu/2017/03/24/kulisszatitkok_most_megtudhatjuk_milyen_is_a_szinhaz>

http://www.prae.hu/news/31273-btf-szinhazi-kulisszatitkokba-avatja-be-a-publikumota-zichy-szin-muhely/

Bdpst24.hu 2017.03.21. Színházi kulisszatitkokba avatja be a publikumot a Zichy Szín-Műhely

<http://bdpst24.hu/2017/03/21/szinhazi-kulisszatitkokba-avatja-be-a-publikumot-a-zichyszin-muhely/>

Euroastra.info 2017.03.26. A Díszítők ősbemutatója a Budapesti Tavaszi Fesztiválon http://www.euroastra.info/node/110761

MTVA – M5 2017. 03. 26. Hétvégi belépő Vendég: Csikós Attila író és Dolmány Attila rendező 1:28:18-tól érhető el az alábbi linken az interjú: <http://www.mediaklikk.hu/video/hetvegi-belepo-2017-03-26-i-adas/>

<http://webradio.hu/hirek/kultura/btf__szinhazi_kulisszatitkokba_avatja_be_a_publikumot_a_zichy_szin-muhely>

Lánchídrádió - Kalauz 2017.03.24. 12:30-13:00 Interjú Dolmány Attila rendezővel

InfoRádió - Kivonat Kivonat Hírek 2017.03.26 15:36

Jazzy Rádió - Déli Híradó 2017.03.27 11:57 Kulturális hírek

Kossuth rádió- Korkostoló – Erdélyi Tímea interjú 2017. 04. 16

**A pincér**

<https://szinhaz.org/csak-szinhaz/csak-szinhaz-videk/2017/08/12/pincer-forgach-andras-darabja-zsambekon/>

<http://szinhaz.hu/2017/09/20/gubik_agi_mar_nem_akarom_magam_mindenaron_mutogatni_a_szinpadon>

<http://magyarnarancs.hu/szinhaz2/a-fanatizmus-anatomiaja-106043>

<https://szinhaz.org/interju/2017/08/22/interju-hajnal-janossal/>

Kossuth Rádió – Gubík Ági interjú – Korkostoló- 2017.09. 17

**Manna Matiné**

http://szinhaz.hu/2017/11/14/uj\_babszinhaz\_ujbudan\_nem\_csak\_gyerekeknek

<https://szinhaz.org/csak-szinhaz/csak-szinhaz-budapest/2017/11/15/babos-sorozatot-indit-manna-es-b32/>

<http://kutszelistilus.hu/szinhaz/hirek/471-hofeher-bab-arc-ujbudan>

<https://szinhaz.org/interju/2017/11/17/egy-fuggetlen-babszinhaz-alapjait-teszik-le-ujbudan-interju-gaspar-annaval/>

https://www.pagony.hu/nezd-meg-a-macskaherceg-kilencedik-eletet

<https://kutszelistilus.hu/szinhaz/interju/470-a-macskaherceg-kilencedik-elete-konyv-es-eloadas>

**Anton, avagy a végén minden jobbra fordul**

<http://szinhaz.hu/2017/11/19/anton_avagy_melodrama_szivfacsarasra_es_akasztofahumorra>

<https://www.potszekfoglalo.hu/2017/11/23/nagyobbat-ugrott-csapatunk-mint-amit-elkepzeltunk-interju/>

https://szinhaz.org/csak-szinhaz/csak-szinhaz-budapest/2017/11/11/csonka-csaladokrol-szol-terminal-workhouse-uj-eloadasa

<http://cornandsoda.com/anton/>

<https://www.harmonet.hu/kultura_utazas/70950-anton-avagy-a-vegen-minden-jobbra-fordul.html>

**Lemezjátszó**

<https://rockvilag.hu/hirek/kultikus-bakeliteket-kommentalnak-a-hazai-konnyuzene-nagyjai/>

<https://www.napimagazin.hu/lemezjatszo-kultikus-bakeliteket-kommentalnak-a-hazai-konnyuzene-nagyjai/>

<http://artnews.hu/2017/04/03/kultikus-bakeliteket-kommentalnak-hazai-konnyuzene-nagyjai/>

<http://www.slagerfm.hu/hir.php?news_id=1413>

<http://www.origo.hu/kultura/quart/20170403-lemezjatszo-cimmel-indul-zenei-rendezvenysorozat-budapesten.html>

http://hvg.hu/kultura/20170403\_vinyl\_bakelit\_program\_lemezjatszo\_horvath\_gergely

<http://passzio.hu/modules.php?name=News&file=article&sid=38596>

http://langologitarok.blog.hu/2017/11/29/kultikus\_bakeliteket\_arvereznek\_el\_budapesten\_468

<http://fulesbagoly.blog.hu/2017/11/28/kultikus_bakeliteket_arvereznek_el_budapesten#more13400399>

<https://www.szeretlekmagyarorszag.hu/kultikus-bakelitek-elarverezesevel-segitenek-a-pfeiffer-szindromas-kisfiun/>

**Gárdonyi piknik**

http://www.origo.hu/kultura/20170602-juniusban-ket-alkalommal-gardonyi-piknik.html

<https://www.lokal.hu/2017-06-kozossegepites-a-gardonyi-pikniken/>

<https://www.rockstar.hu/koncertajanlok/gardonyi-piknik-2017-nekemanyar>

<https://bevasarloutca.hu/blog/bartok-bela-boulevard-juniusi-programajanlo/>

**Karinthy Szalon**

**ÁGNES VON URAY kiállítása**

M5, Kulturális Híradó:

http://www.mediaklikk.hu/video/agnes-von-uray-kiallitas/

http://artportal.hu/program/egyeb/20170118/quot-csupa-mai-dolog-quot-20736

Programajánló, est.hu:

http://est.hu/cikk/121233/agnes\_von\_uray\_csupa\_mai\_dolog

kulter.hu:

http://kulter.hu/events/agnes-von-uray/

**FÖLDESI BARNABÁS kiállítása**

M5 Kulturális Híradó:

http://www.m5tv.hu/kulturalis-hirado/lazadas-az-egyediseg-ellen/

Élet és irodalom:

Fekete Szilvia: FÖLDESI KALANDJAI

(műbírálat - tárlat - LXI. évfolyam, 10. szám, 2017. március 10.)

**Krajcsovics Éva kiállítása**

Élet és Irodalom:

http://www.es.hu/cikk/2017-04-13/laszlo-melinda/az-orok.html

Új Művészet:

(nyomtatott: 2017. áprilisi szám Sinkó István. Tenger, Tristan, Vágy)

**Zsemlye Ildikó és Újházi Péter kiállítása**

Kulturális Ajánló:

http://www.magyarfesteszet.hu/hu/tartalom/zsemlye-ildiko-szobraszmuvesz-ujhazi-peter-festomuvesz-kiallitasa

**Bányay Anna kiállítása**

M5 Kulturális Híradó:

https://www.mediaklikk.hu/video/kulturalis-hirado-2017-08-23-i-adas-2/

Képzőművészeti Rovat:

https://www.gyularozsa.com/single-post/2017/09/04/NAGYREALIZMUS

**Miksa Bálint kiállítása**

M5 Kulturális Híradó:

http://www.mediaklikk.hu/…/kulturalis-hirado-2017-09-20-i-…/ (15:16)

**Philippe Brame kiállítása**

M5 Kulturális Híradó:

Máthé Andrea és Philippe Brame beszél a kiállításról (21:50-től) https://www.mediaklikk.hu/…/kulturalis-hirado-2017-10-18-i…/

**Illusztráció és design a Csimota Kiadó**

M5 Kulturális Híradó:

Révész Emese művészettörténész és Csanádi Judit, a Magyar Képzőművészeti Egyetem rektora beszél a kiállításról https://www.mediaklikk.hu/…/kulturalis-hirado-2017-12-20-i…/

Prae Művészeti portál:

http://www.prae.hu/article/10198-jart-utat-jaratlanert/

# **Közösségi házak**

## **ÖSSZEFOGLALÓ ÉRTÉKELÉS**

2017. fontos év volt a közösségi házak számára. A működésben a jó hagyományok megtartása mellett számos új program indult útjára, és volt olyan is, amely éppen befejeződött, de összességében elmondhatjuk, hogy a kerület minden pontján egy igen színes, széles programkínálat várta egész évben a lakosságot. Mindegyik intézmény kialakította a maga arculatát, működési kereteiket már stabilan tudják kezelni, a közösségi tereket használó csoportok, klubok, szakkörök és informális közösségek minden telephelyen megfelelő körülményeket találhatnak.

A házak műszaki állapota nem minden esetben kifogástalan, sok felújítani, modernizálni, szépíteni való akad még, amelyet ebben az évben nem sikerült megoldani, de a cél, hogy egy XXI. századi, kulturált és kellően nagy vonzerővel bíró intézményrendszerrel rendelkezzen a kerület. Ennek érdekében 2017-ben is számos javítást, technikai beszerzést és bútor cserét valósítottunk meg.

Számos izgalmas új program indult el, alakultak új közösségek, klubok, és a szabadidős, rekreációs tanfolyamok kínálata is bővült ebben az évben is.

Albertfalván kiemelt rendezvényként az Albertfalvi Mustra a hagyományok szerint, egész napos szabadtéri fesztiválként rengeteg helyi közösséget és persze ott élő családot mozgatott meg. Nagyon jó visszhangja volt a Gazdagréti Szentivánéj új formájának, amely zajos vidámpark és tűzijáték helyett családias, tűzrakós, szalonnasütős, éneklős zárásával egy új stílust adott a rendezvénynek. Őrmező Ünnepe ebben az évben is az egész környéket odavonzotta, a főzőverseny mellett számos gyerekprogrammal, koncerttel, bemutatóval. Kelenvölgyben az Ezerjó Fesztiválon minden eddiginél többen voltak, főképp délután, mivel a szüreti felvonulást ebben az évben ekkorra szerveztük. Az InFusion Trió esti koncertje pedig különleges élmény volt mindenkinek.

Számos képzőművészeti kiállítás valósult meg a házak galériáiban, idős művészek és fiatal tehetségek mutatkozhattak be, megismerkedhettek a látogatók helytörténeti érdekességekkel és láthattak iparművészeti alkotásokat.

Ebben az évben már az 5. alkalommal hirdettük meg és bonyolítottuk le a kétévente megrendezésre kerülő Újbudai Szenior Ki Mit Tud Fesztivált nagy sikerrel, több mint 200 résztvevővel, akiknek együttes életkora becslésünk szerint közel 10 700 esztendő volt. Az alkotói kategóriában 69-en küldtek be összesen 122 pályaművet: képző- és iparművészeti, irodalmi, filmes, valamint fotóművészeti alkotásokat. Az előadói kategóriában is változatos és értékes produkciókat hozott a verseny. Az elődöntők Albertfalván és Őrmezőn, a közösségi házakban zajlottak október 26-án és 27-én, amelyekre 65 műsorszámmal nevezett be több mint 100 fellépő. A legjobbak kerültek be a TEMI Fővárosi Művelődési Házában (FMH) megrendezett november 17-i döntőbe. Voltak visszatérők és most debütáló előadóművészek is, akiknek produkcióit neves művészekből és szakemberekből álló zsűri értékelte, biztatva a szereplőket, hogy folytassák előadói tevékenységüket.

## **A SZÍNTEREK SZAKMAI TEVÉKENYSÉGE**

### **Albertfalvi Közösségi Ház**

#### **Szakmai munka**

Az Albertfalvi Közösségi Ház hagyományos értelemben vett közösségi házként működik, amelyre múltunk is predesztinál, hiszen 2000-ig kulcsos civil házként működött az intézmény, így nagy hagyománya van nálunk az önszerveződésnek és az új közösségek teremtésének.

2017 a kisebb változások, felújítások éve volt, ezzel együtt ebben az évben is igyekeztünk az Albertfalvi Közösségi Házban már meglévő csoportok létszámát azok lehetőségeihez mérten a vezetőkkel és oktatókkal együttműködve tovább növelni, mert továbbra is célunk, hogy minél több ember megismerje a házat, tevékenységünket, és sokan jó szívvel térjenek be hozzánk hétről hétre. Még mindig találtunk a házban szabad terem- és idősávokat. Bár nagyon sokan jönnek hozzánk hétről hétre, mindig szívesen vállalunk újabb csoportokat.

Idén is voltak távozó csoportjaink: tavasszal az Albertfalvi Baba-Mama és Babahordozó Klub egyszerűen kinőtte emeleti termünket, s az általuk igényelt időszakban már nem tudtunk másutt helyet biztosítani nekik. Továbbá Kezes-lábas népi játszóházunk ősztől nem folytatta tovább tevékenységét. Örömünkre szolgál, hogy jelentkeztek viszont hiánypótló oktatók és csoportok, akik új klubokkal, tanfolyamokkal igyekeznek színesíteni a ház életét: így tavasszal csatlakozott az Albertfalvai Polgárok Körének lányintézeteként az Albertfalvi Örömkör is a házhoz, márciusban pedig időseknek kifejlesztett Szenior Örömtánc vette kezdetét. Tavasszal egy hatha jóga kurzuson vettek részt az érdeklődők, szeptemberben Meseváros néven óvodásoknak szóló drámapedagógiai foglalkozást indítottunk.

A közösségi házban erősen jelen van a néphagyomány ápolás. Míg korábban az albertfalvi óvodásoknak évről-évre májusfa állítási ünnepséget szerveztünk csupán, idén ismét 4 alkalommal vártunk kb. 80-100 óvodás gyermeket a közösségi házba: farsangi mulatozásra busó hagyományokkal, májusfa-állításhoz színes szalagokkal. Szent Mihály nap tájékán az őszi állatbeterelési szokásrend megismerését, Szent Borbála napon pedig a szent körüli hiedelmeket és Szent Miklós tevékenységének hagyományát hallhatták a kisgyermekek, miközben összeállíthattak maguknak kis kézműves emléket is a közös néptánc tanulás mellett. Ezt a néphagyomány ápolási tevékenységet mindenképp fontosnak tartjuk a jövőben is folytatni, hiszen mindig újabb óvodák újabb csoportjai jönnek, így egyre több gyermek ismerkedhet meg népszokásainkkal.

2016-ban az „Amikor apu és anyu gyerek volt…” programunkkal visszahoztuk a szombat délelőtti közös családi együttlétek lehetőségét egy bábszínházi előadáshoz kapcsolódó kézműves foglalkozással. Ezt idén A kis hagymafiú története című mesére fűztük fel. Lehetett aztán diafilmet nézni, csokievő versenyre benevezni, régi társasokkal játszani, és kézműveskedve a bábelőadás marionett figuráit megalkotni. Gyermekelőadásaink (bábjátékok, mesemondók, zenés előadók) egyre nagyobb népszerűségnek örvendenek, s a kéthavonkénti előadások olykor kevésnek bizonyulnak.

Albertfalva mindig híres volt tánccsoportjairól, táncoktatásáról. A hosszú évek óta működő csoportok változatlanul működnek. Népszerűek jazzbalett foglalkozásaink, melyeket az oktató szülési szabadsága alatt sem hagyunk abba a következő év első hónapjaiban. A társastáncosok minden bálunk igényes nyitótáncosai, a salsások nagy létszámra duzzadtak, s szintén összeállt belőlük egy fellépésekre alkalmas csoport is.

Rosales Zenetanodánk a Dúr-moll csoporton kívül ősszel a Moderato csoporttal bővült.

Az Opera Nagykövete Program keretében ellátogatott hozzánk Ardó Mária énekesnő, aki a későbbiekben nemcsak felnőtteknek, hanem óvodás és kisiskolás gyermekeknek is hoz ingyenes előadásokat színpadunkra. Ilyen módon vonjuk be időről időre Oravecz György zongoraművész előadásaiba is az iskoláskorú gyermekeket rendhagyó énekóra keretében. Az albertfalvi iskolák és óvodák nyitottak megkeresésünkre, mindig örömmel látogatnak el meghirdetett programjainkra.

Tematikus kultúra bemutató sorozatunkban idén tavasszal Kína kulturális, filozófiai és vallási örökségével, hagyományaival, gasztronómiai és zenekincseivel találkozhattak nálunk az érdeklődők, melynek megszervezésében nagy segítségünkre volt a Konfuciusz Intézet, illetve az Új Akropolisz Kulturális Egyesület.

Indiai Dívali ünnepünket újragondoltuk, és hagyománnyá tettük: már nemcsak a közösségi házba látogatók várják évről évre, hanem a fővárosban élő indiai közösség is számon tartja. Így októberben az Indiai Kulturális Intézettel illetve az Indológia Tanszékkel együttműködve nagy érdeklődés mellett ismét lebonyolítottuk.

Zsolti bácsi konyhája címmel működött az év végéig egy gasztro klub házunkban. A havonta megrendezésre kerülő alkalmak összegyűlt receptjeiből „Zsolti bácsi konyhája” címmel receptkönyv jelent meg a sorozat végeztével. De hogy az Albertfalván élőket is bevonjuk a kreatív alkotó tevékenységbe, gasztropályázatot hirdettünk. Ahogy előző évben az ide kötődő emlékeiket, most a kedvenc családi receptjeiket, hagyományteremtő ötleteiket gyűjtöttük be, s jelentettük meg e kiadványban. Ezzel egy időben konyhatörténeti kiállítás nyílt Kályha Galériánkban, mely a témához éppúgy szervesen kötődik, mint a közösségi ház közel 90 éves voltához, annak elegáns miliőjéhez. Ehhez igazodva alakítjuk folyamatosan az iroda bútorzatát is. Januártól a Zsolti bácsi konyhája folytatásaként Cukrászda és irodalom címmel új sorozat indul. Komolyzenei koncertek sokaságát is kínáljuk látogatóinknak: Oravecz György tematikus évszakokhoz kötődő sorozatát ősztől az albertfalvi Ludmány család kamaramuzsikás, magyar irodalmi gyöngyszemekkel tűzdelt sorozata vette át, de Opera- és Dalstúdiónk is egyre több magas színvonalú koncertet ad. Kórusunk rendszeres fellépései, az Opera Nagykövete sorozat valamint Kocsis Krisztián augusztusi évadnyitó zongorakoncertjei is szokássá váltak.

Júniusban szabadtéri Albertfalvi Mustra fesztiválunk a Gyékényes utcában egy napos volt. A szokott tematikához ragaszkodtunk: autentikus kézművesek kirakodóvására kíséretében az albertfalvi iskolák és a közösségi ház csoportjainak igényes művészi produkciói mellett népszerű együttesek és előadók is helyet kaptak mind az utcai, majd az eső miatt benti színpadunkon.

A 2016-ban újjáélesztett régi hagyományokat folytatva ősszel az Albertfalvi Napok fesztivált ismét közel két hétben élvezhették a látogatók: volt zenés-irodalmi est kifejezetten albertfalvi művészekkel, két színházi előadás: a Karinthy Színházból a Pandora szelencéje, illetve Haumann Péter előadásában a Szókratész védőbeszéde. Hagyományos Albert bálunk zárta a rendezvénysorozatot.

Farkas Krisztina önkormányzati képviselőnk szervezése alatt decemberben az Albertfalvi Adventi Vásár is hagyományteremtő céllal valósult meg advent második hétvégéjén: kirakodóvásár, helyi csoportok és népszerű előadók színesítették ezeket a napokat.

Az Etele Helytörténeti Gyűjtemény szerves részévé vált a közösségi háznak. Az állandó kiállítás (Csonka János munkássága és a Karinthy család bútorai) mellett időszaki tárlatokat szerveztünk, rendszeres előadássorozatot indítottunk a kerület múltjáról, részt vettünk kerületi rendezvényeken (pl. Gyereknap, Őszköszöntő), és megjelentettünk „Újbudai kirakós” címmel egy helytörténeti kiadványt.

2016 őszétől a Kelen Civil Közösségek Háza is ide tartozik. A kerületben viszonylag kevéssé ismert intézmény egy elhanyagolt épületben működik a Petzvál utcában. A KCKH-ban elsősorban érdekképviseleti, segítő és nyugdíjas klubok és csoportok működnek, amelyek biztosítják a közösségi házakra jellemző alulról való építkezés feltételeit. A 2017-es évben helyet biztosítottunk ezek működéséhez, szükség esetén szakmai tudással segítettük őket. Alkalmi rendezvényeket szerveztünk, melyekre a házba járó csoportok tagjain kívül külső látogatókat is szívesen fogadtunk, illetve külső megkeresésre alkalmi rendezvényhelyszínként is helytálltunk.

#### **Közművelődési tevékenységek**

* **Ismeretterjesztés**

2017-es évünk a Játékos tudomány- „Testünk a csoda!” kiállítás januári meglepetésével indult, melyen az albertfalvi óvodák és iskolák egész héten, beosztott időben részt vettek.

Mind a Női Sarok, mind az Etele Helytörténeti Kör sorozatunk alapvetően ismeretterjesztő szándékkal indult az elmúlt években.

Az idei évben a *Női Sarok* sorozat előadásai a következő témákról szóltak: szorongásos betegségekről, az én-kommunikációról, hogy tények vagy csupán vélemények élnek bennünk, hogy miképp legyünk harmóniában önmagunkkal és a világgal, tisztában vagyunk-e örömeinkkel, a homeopátiáról beszélgettünk pro és kontra, a szingliségről mint kortünetről, a multitasking hatásairól gyermekeinkre, stb.

Az *Etele Helytörténeti Kör* előadásaiban szó volt többek között a Kamaraerdei Idősotthonról, a kerület honlapjáról, az albertfalvi hajlított bútorgyártásról, a Kádár-korszakról vagy a ’60-as évek Lágymányosáról.

A *Zsolti bácsi konyhája* sorozat pedig gasztronómiai ismeretekkel látta el az érdeklődőket. Itt a kóstoláson túl hasznos konyhai trükköket és recepteket osztottak meg az előadók a résztvevőkkel.

Drogdilemmák címmel az egészségfejlesztés módszereiről és lehetőségeiről hallhattak áprilisban ismeretterjesztő előadást a látogatók a Családbarát Akadémia szervezésében.

A KCKH-ban az Albertfalvi Közösségi házzal együttműködve valósult meg november 11-én, a kerület napjához kapcsolódva a „Kerületi történeti kalauz” elnevezésű program, amely a XI. kerület történetéről, múltjáról szólt.

* **Kiállítás**

Az emeleti kiállító terem 2012 óta működik, ahol a kiállítások több-kevesebb rendszerességgel követték is egymást. 2014-ben a tárlatok szervezésében havi rendszerességet alakítottunk ki, ügyelve arra, hogy minél több kerületi, illetve Újbudához kötődő művész munkáit mutassuk be. 2015 tavaszán elérkezettnek láttuk az időt, hogy nevet adjunk a galériánknak, így született a Kályha Galéria.

A földszinti Kávézónkban helyi, illetve az Albertfalvi Közösségi Házhoz kötődő profi és amatőr művészeknek szervezünk mini tárlatokat (6-8 alkotás), amelyek révén indirekt módon alakítjuk látogatóink vizuális kultúráját.

A nagyteremben pedig alkalmanként, általában egy-egy programunkhoz illeszkedő kiállítást mutatunk be. Így májusban az Anyák Napi koncerthez kapcsolódóan Csák József operaénekes szép tájképeit, júniusban az Albertfalvi Mustrán az Azúr Festőiskola csoportos tárlatát. Októberben a „Dívali – légy egy napra indiai” programunkon szintén az ő - indiai közlekedési témájú - képeiket, decemberben pedig Tóth Ferenc számítógépes grafikáit állítottuk ki. Október elején az AKH Kézimunka Körének éves anyagából a ház előterében „Tű, cérna, olló” címmel nyitottunk kiállítást, majd decemberben az általuk készített meseszép tardi hímzésű díszekkel ékesítettük a ház karácsonyfáját.

*Kályha Galéria*

január Japán szamuráj kardok – Orsai Henrik kiállítása

február Sárkánykönny – Gesztes Ágnes tollrajzai

március Natura-rajzok, képek Kaliforniából – Monica Stattner kiállítása

április Keretben – Kozma Cecília fotókiállítása ablakkeretekről

május Cisz-moll keringő – Abonyi Maya fotó (fényfestés) kiállítása

június Én így csinálom – Fábry Zoltán faműves kiállítása

augusztus Magyar Fotográfia Napja – Új-Zéland, Bakó Krisztián fotókiállítása

szeptember Diszharmónia – Bartók zenéje fotókra koreografálva – Abonyi Maya és Baán Katalin fotókiállítása

október Emlékidéző – Miske Emő festményeinek kiállítása

november Személyes anyag – szeredi Ambrus Noémi textilműves kiállítása

december Régi konyhai eszközök – konyhatörténeti kiállítás a Magyar Műszaki és Közlekedési Múzeum segítségével

*Kávézó*

január Felszeghy Dóra: Festett kavicsok

február Hernádi Katalin: Festmények

március Juhász János: Street photographi (fotók)

április Szentimrei Zsolt: Minden költészet (szövegkép)

május Lászlóffy Ilona: Festmények

június Barna Judit: Rajzok

szeptember Baán Katalin: Fotók

október Szabó György: Festmények

november Barta Tamás: Fotók

december Kardos Mária: Kerámiák és fotók

A KCKH-ban nincs alkalmas tér kiállítások rendezéséhez.

* **Közösségi szolgáltatás**

Internetezési lehetőséget wifi-kódunk megadással tudunk biztosítani.

Főbb kommunikációs, információszolgáltató csatornáink a házban és előtte az utcán elhelyezett hirdetőtáblák, az állandó helyen lévő hirdetési felületek (óvodák, iskolák hirdetői, Savoya Park nagy megállító táblája, önkormányzati hirdetőtáblák, orvosi rendelőknél lévő hirdetőink), levelezőlistáink, facebook oldalaink (AKH és KCKH is rendelkezik ilyennel), a Pont magazin és annak honlapja (pontmagazin.hu), a kerület honlapja, illetve az Újbuda újságban megjelenő programajánlók.

Emellett segítünk a házba látogatóknak az általuk szükséges információkhoz hozzájutni személyes találkozásainkkor, szükség esetén telefonon is.

* **Művelődő közösségek**

*Művészeti csoportok*

Az *AKH Opera- és Dalstúdió* előadásai igen népszerűek, már nemcsak az albertfalvaiak körében. Évenkénti hat koncertjük mindig telt házat vonz. Rendszeresen hívnak maguk mellé vendégművészeket, s szerepelnek kerületi eseményeken. A társulat kéthetente tart próbákat Hegedűs Valér korrepetitor segítségével. A társulat vezetését Csák József, a Magyar Állami Operaház magánénekese vállalta. Tavasszal a társulat alapítója és korábbi vezetője, Barna István elhunyt.

A *Gesualdo Kamarakórus* rendszeres résztvevője kórusversenyeknek, illetve rádióműsoroknak. Heti két alkalommal próbálnak Stimecz András karnagy vezetésével. 2015-ben házigazdái voltak az I. Albertfalvi Kórustalálkozónak.

2017-ben Krakkóban és Görögországban is részt vettek s eredményesen szerepeltek kamarakórus kategóriában kórusversenyeken.

A *Szavak Varázsa Alkotókör* tematikájának a fő vonala az irodalom „titkainak” a kutatása interaktív módon. Tagjai közül két hölgy is különböző szépírói versenyen első helyezettként mutatkozott be 2016-ban.

A *60+ Fotókör* tagjai rendszeres kiállítói a kerületnek. Három csoportban hetente és kéthetente „Digitális fotózási ismeretek” címmel gyakorlati foglalkozást tartanak amatőr fotósoknak.

*Tárgyalkotó népművészeti csoport*

Az *AKH* *Kézimunka Kör* tagjai minden évben önálló kiállítással jelentkeznek, amelyen bemutatják legújabb munkáikat. Egymástól tanulnak igen szép eredménnyel különböző technikákat, emellett jó hangulatú közösségi életet élnek, tájegységekre utaznak tanulni és művelődni. Decemberben pályázati nyertesként szerepeltek a Nagytétényi Kastélymúzeum kiállításán, és ugyanebben a témában a közösségi ház karácsonyfájára is gyönyörűen hímzett tardi díszek kerültek.

*Klubok*

Az *Albertfalvai Polgárok Köre Civil Társaság* a legrégebbi civilszervezetünk. A lokálpatrióta albertfalviak társasága heti rendszerességgel tartja találkozóit a házban. Elsősorban az idősebb korosztályból áll a civil szervezet, tevékenységi köre szerint a helyi közélet, a kulturális és társas programok, utazások szervezője. Idén tavasszal az Albertfalvi Örömkör csatlakozott a szervezethez. Ők havi rendszerességgel vendégeink a házban.

Az *Albertfalvi Keresztény Társaskör* az albertfalvi keresztény családokat fogja össze, a kereszténység szellemének megfelelő érdekképviseleti, oktatási, kulturális, sport, szociális és karitász tevékenységeket végez, szervez és támogat, elnöksége havonta tart megbeszéléseket a házban. A társaskör és a közösségi ház együttműködése kiváló. Nem csak részt veszünk, hanem aktívan közreműködünk (technika, propaganda, önkéntes munka stb.) egymás rendezvényein.

A *Brush up Your English! – Angol Társalgási Klub* nagy szeretettel várja mindazokat, akik nem akarják elfelejteni angol nyelvismeretüket, és vidám, kötetlen beszélgetésekre és kellemes társaságra vágynak.

Az *Eszperantó Klub* a nyelvtanfolyamból nőtte ki magát, ahol az eszperantó-mozgalom vezető személyiségeivel találkozhatnak, illetve előadásokat hallgathatnak meg a tagok.

A *Német Társalgási Klub* a német nyelv szerelmeseinek nyújt nyelvgyakorlási lehetőséget két csoportban, különböző szinteken.

A *Rejtvényfejtők Klubja* korosztályi megkötés nélkül vár mindenkit havi egy alkalommal. Több országos szintű rejtvényfejtő versenyen indultak, és minden alkalommal helyezést értek el tagjaik. Két tagjuk a XIV. Országos Szenior Rejtvényfejtő Versenyen helyezést ért el. Ebben az évben minden alkalommal tovább maradtak, életvezetési – egyfajta coaching – tevékenységbe kezdtek.

A *Zsolti bácsi konyhája* gasztro klub résztvevői hónapról hónapra újabb ételeket kóstolhattak meg. A megkóstolható finomságokról készítőik családi történeteket, elkészítési fortélyokat meséltek, a recepteket megosztották az érdeklődőkkel, valamint a zsoltibacsikonyhaja.blog.hu oldalon ezek az alkalmak megjelentek. Egy receptpályázattal és könyvkiadással a sorozat 2017. év végén befejeződött, hogy átadhassa helyét finom desszerteknek és az irodalomnak.

Az *Etele Helytörténeti Kör* 2016-ban alakult helytörténeti klubként. Nem véletlenül kapta a kerületi helytörténeti gyűjtemény alapjait megteremtő, hajdani civil szervezet nevét, hiszen cél volt egy állandó társasággal működő, a tagok aktivitására épülő közösség megteremtése. 2017-ben több tag is felkészült a kerületet érintő különböző témákból: Lágymányos, Kamaraerdő, albertfalvi bútorgyártás, stb.

Az *Albertfalvi Baba-Mama és Babahordozó Klub* albertfalvi és környéki babák és mamák gyülekező- és beszélgető helye, kéthetente tematikus és kötetlen klubnapokkal várta az érdeklődőket, míg tavasszal kinőtte házunkat. Azóta a környéken nagyobb helyet bérelnek maguknak összejöveteleikhez, melyet mi sajnos nem tudtunk számukra a délelőtti órákban biztosítani.

Az *Életet az Éveknek Együtt Egymásért Nyugdíjas Klub* tagjai heti rendszerességgel tartják összejöveteleiket. Egészséges életmóddal foglalkoznak, társas élettel, eszmecserével töltik idejüket, de múzeumlátogatásokat, sétákat és kötelező gyaloglóprogramot is szerveznek.

A *Döngicsélők Nyugdíjas Klub* a keresztény értékrendet folytató időseknek nyújt lehetőséget heti rendszerességgel közös imára és vetítésekkel egybekötött beszélgetésre, évenként néhány alkalommal pedig kegyhelylátogatásra.

***Kelen Civil Közösségek Háza***

*Klubok*

A *Kártya Klub* a 60+ program keretében hetente 3 alkalommal, hétfő és kedd délelőtt, valamit szerda délután. Elsősorban bridzset és tarokkot játszanak, Kassai Mihályné, a „60+” program társadalmi önkéntese szervezésében. Tichy-Rács József sakk és bridzsoktató oktatást is tart alkalmanként egy-egy órában térítésmentesen, 10-16 fő jelenlétével. A kártyaklubba 60 évnél idősebb hölgyek és urak járnak.

A *Sakk klub* hetente egyszer a Bridzs klub keretén belül Tichy-Rács József sakk és bridzsmester oktat alkalmanként egy-egy órában térítésmentesen 3-4 kerületi fiatalt. Sakkversenyekre, minősítésre készít fel. Érdemes továbbgondolni a klubot, mert ez nyitási lehetőséget biztosít a fiatalabb korosztályok felé.

Az *AFÁZIA Budai Tagozata* önsegítő, rehabilitációs csoportmunkája logopédussal, heti egy alkalommal, minden kedd délután, alkalmanként 8-12 fővel. Elsősorban idősebb korosztály látogatja.

Az *OSA (Otthon Segítünk Alapítvány*) újbudai önkénteseinek szupervíziója havonta egyszer, minden hónap harmadik csütörtök délelőtt, alkalmanként 12-16 fővel.

A *Médiasarok* amédia világába kalauzol páros hetenként a program előképzettség nélkül elsősorban kerületi nyugdíjasokat. A program az év első felében működött, sajnos kis érdeklődés miatt az év második felében nem folytatódott, de ha a későbbiekben lenne megfelelő létszám és érdeklődés, lehetne folytatni.

*Nyugdíjas klubok*

A *Gamma Nyugdíjas Klub* a volt Gamma Művek nyugdíjasainak klubja hetente kétszer, hétfőn és pénteken délután alkalmanként 25-40 fővel.

A *BHG Nyugdíjas Klub* pedig a volt BHG-s dolgozók nyugdíjas klubja hetente egyszer, szerdán délelőtt, alkalmanként 8-12 fővel.

* **Rendezvények**

*JANUÁR*

Zsolti bácsi konyhája - *Albertfalvi gasztroklub*: *Paprikás leves mazsolás kaláccsal*

Magyar Kultúra Napja - *Oravecz György zongoraművész estje* Beethoven, Brahms és Bartók műveiből összeállítva hegedűművésszel

Női Sarok - *Szorongásaink, szorongásbetegségeink – dr. Hidasi Zoltás neurológussal*

Ákom-Bákom Bábcsoport - *Moha és Páfrány téli kalandjai – bábjáték*

*FEBRUÁR*

Farsangi Bál - *Zenés-táncos társasági összejövetel a Bullet Proof Band-del*

Zsolti bácsi konyhája - *Albertfalvi gasztroklub*: *Cseh knédli*

Női Sarok - *Az én-üzenet szerepe a kommunikációban Znamenák Ritával*

A kulacsom kotyogós - *az AKH Opera- és Dalstúdiójának farsangi koncertje*

Anyanyelv Nemzeti Világnapja - *Tavaszi szél vizet áraszt – Andresz Kati és Czipott Géza előadóművészek estje*

Farsangi Mulatság - *Albertfalvi óvodásoknak szervezett hagyományőrző néptáncoktatás és kézműves műhely a mohácsi busó hagyományok megismertetésével*

Etele Helytörténeti Kör - *A Kamaraerdei Idősotthon története - Dr. Horváth Erzsébet*

*MÁRCIUS*

Nőnapi Polgármesteri Köszöntő - *Roadshow a Petőfi Musical Stúdió három énekesének nosztalgia pop-rock műsorával*

Babaruha Börze

Zsolti bácsi konyhája - *Albertfalvi gasztroklub: Pho leves*

„Fecskét látok, szeplőt mosok" - tavaszköszöntő zenés műsor - *A Lóca Együttes tavaszi zenés gyermekelőadása*

„Egy kiállítás képei” - *Gulyás József festő kiállítása a nagyteremben*

Női Sarok - *Tény vagy vélemény? – beszélgetőpartnerünk Magyari Katalin coach*

Etele Helytörténeti Kör - *A mi kerületünk, a mi honlapunk*

*ÁPRILIS*

Lengyel Tavasz - *Oravecz György zongoraművész koncertje, Chopin: Polonézek*

Drogdilemmák - *Az egészségfejlesztés módszerei, lehetőségei. A Családbarát Akadémia előadása, közben kézműves műhely gyerekeknek*

Minden költészet - *Endless Night Józankoncert*

Versek közt bóklászva - *A Magyar Költészet Napja alkalmából az érdeklődők felolvassák legkedvesebb verseiket*

Zsolti bácsi konyhája - *Albertfalvi gasztro klub: a nagy húsvéti sonkaverseny*

A KÖLTÉSZET NAPJA - *Az AKH Opera- és Dalstúdiójának ünnepi koncertje megzenésített versekkel, díszvendégekkel*

Etele Helytörténeti Kör - *Hajlított bútorgyártás Albertfalván – dr. Tóth Sándor előadása*

Női Sarok - *Harmóniában önmagunkkal és a világgal – Benkóczi Márta előadása*

*MÁJUS*

Anyák Napja **-** *Az AKH Opera- és Dalstúdiójának koncertje Csák József operaénekes festményeinek kiállítás megnyitójával, vendég: Gyurkovics Zsuzsa színművész*

Zsolti bácsi konyhája - *Albertfalvi gasztro klub: vadas marha*

KÍNA, a nagy falat - *Tematikus program Kína kulturális örökségének bemutatásával (filozófia, vallás, zenetörténet, orvoslás, kóstoltatás, olvasó -, öltöző- és kreatív gyereksarok, stb.)*

Gesualdo Kamarakórus - *Tavaszi évadzáró koncert*

Apu. Anyu. Gyerekek? - *Családi délelőtt - MASZK Bábszínház: A kis hagymafiú története, kézműves foglalkozás régi mesékhez kötődve, diafilmvetítés és egy kis meglepetés*

Opera Nagykövete koncert – *Ardó Mária "Kacagj, Bajazzo, és énekelj!" - három tenor és egy szoprán koncertje*

Női Sarok - *Beszéljünk a homeopátiáról, előadók: dr. Horváth Erzsébet és dr. Nagy Mátyás*

Etele Helytörténeti Kör - *A Kádár-korszak, Salamon Konrád előadása*

*JÚNIUS*

ALBERTFALVI MUSTRA - *Albertfalva szabadtéri fesztiválja a régi Albertfalvi Napok folytatásaként, de más koncepcióval.*

*A Gyékényes utcát egy teljes napra megnyitjuk a művészetek, mesterség bemutatók, kézműves pavilonok, szabadtéri kiállítóprogramok előtt. Az Albertfalvát egy napra egységbe kovácsoló elképzelésünk valósult meg, hiszen a délelőtti színpadi programokon mindhárom albertfalvi iskola képviseltette magát. Az általuk hozott néptáncos, ritmikus sporttáncos, musicalrészletekben éneklő és táncoló gyermekek családjai valódi tömeget alkottak a kis utcaszegletben az Újbudai Babszemek népes kísérőtáborával együtt.*

*A kicsiknek az Ákom-Bákom Bábszínház hozta el meséit, s a délelőtt még tűző nap sem szegte kedvét a családoknak. Lehetett fazekasnál tanulni, kovácsnál patkót készíteni, újrahasznosítani háztartási hulladékot, vagy gyönyörű kavicsokat festeni. A helytörténeti kiállításhoz kapcsolódva óriás szerencsekeréknél tehették próbára tudásukat Albertfalva és a kerület régi műhelyeinek, üzemeinek életéből feltett kérdéseknél a bátrabbak.*

*Délután a komolyabb művészeteknek adta át a színpad a helyet. Jól bevett szokásként csalogatónak egy közös tánctanulással kezdődtek az erős napsütésben a színpadi programok, de később – ahogy tavaly a jazz koncert alatt, most – a SimorágTánCirkusz meséje közben megjött a vihar, így Budai Ilona népdalos, népmesés előadása, a Budapest Jazz Orchestra koncertje, a musical, opera, és operett műsorok már a közösségi ház nagytermében zajlottak. A közösségi ház tánccsoportjai is bemutatkoztak tüzes produkcióikkal kint, de este ismét lampionok helyett a nagyterem visszafogott fényei világítottak a bálhoz.*

Zsolti bácsi konyhája - Albertfalvi gasztro klub – bográcsgulyás a szabadban

Női Sarok - 50 tipp, hogyan alakítsuk jól gyermekeinkkel a vakációt – Langermann Andrea összeállítása

*JÚLIUS*

Részleges zárva tartás a közösségi ház nagytermében zajló színpadépítési, karbantartási, felújítási munkálatok miatt.

*AUGUSZTUS*

A virtuozitás magasiskolája - *Kocsis Krisztián zongoraművész koncertje*

Új-Zéland - *Bakó Krisztián fotókiállítása a Magyar Fotográfia Napja alkalmából*

*SZEPTEMBER*

Zsolti bácsi konyhája - *Albertfalvi gasztro klub: csorbaleves*

Női Sarok - *A szingliség, mint kortünet – beszélgetés a Suzan pont hu regény szerzőjével*

Mazsola és Tádé - *A Fabula Bábszínház zenés előadása*

"Nemcsak a húszéveseké a világ" - *Az AKH Opera- és Dalstúdió koncertje az Idősek Világnapja alkalmából Gyulányi Eugéniával, az ország legidősebb színművészével*

*OKTÓBER*

Tű, cérna, olló… - *Az AKH Kézimunka Körének csoportos kiállítása, megnyitó*

A tiszta forrás - *Oravecz György zongoraművész koncertje Liszt és Kodály műveiből*

Zsolti bácsi konyhája - *Albertfalvi gasztro klub: szusi*

Női Sarok - *Mókuskerékben tekernek már a gyerekek is, a multitasking veszélyei, vendég: Polus Enikő mentálhigiénés szakember*

ÚJRA INDIA! - *Dívali, a fény ünnepe – a legszínesebb indiai kulturális program*

12 nap szabadság - *Az AKH Opera- és Dalstúdiójának koncertje az 1956-os forradalom emlékezetére*

Etele Helytörténeti Kör - *Legyen Ön is helytörténész! - az Újbudai Kirakós játék és a kiadvány születésnapja*

*NOVEMBER*

**ALBERTFALVI NAPOK**

Textilfestmények - *szeredi Ambrus Noémi textilművész kiállításának megnyitója*

"Ősz húrja zsong…" - *Az albertfalvi Ludmány család és Németh Zsuzsanna komolyzenei koncertje Mozart, Betthoven és Dvorak műveiből a magyar irodalom gyöngyszemeivel fűszerezve*

Platón: Szókratész védőbeszéde - *Haumann Péter a Nemzet színésze, Kossuth- és Jászai Mari díjas Érdemes művész önálló estje*

Zsolti bácsi konyhája – *Albertfalvi gasztroklub: az igazi sztrapacska*

Mesebölcső - *Csernik Szende székely mesemondó, lábbábos előadása kicsiknek és nagyoknak*

Albert Bál - *A Bulletproof zenekarral, humorral, tánc- és énekbemutatókkal*

Pandora szelencéje - *Színházi rémkomédia Andresz Kati és Gulyás Ádám előadásában*

Női Sarok - *Adventi készülődés a gyerekekkel feszültségek nélkül, sok-sok ötlettel. Vendég: Langermann Andrea nagycsaládos édesanya, pedagógus*

Etele Helytörténeti Kör - *Lágymányos a '60-as években, Körösfői-Kriesch György személyes hangvételű előadása*

*DECEMBER*

Az igazi Mikulás - *Az Ametist Bábszínház zenés előadása*

Reformáció 500 - *Az AKTK Szent Mihály Akadémia kiállítás megnyitója a Magyar Bibliatársulat vándorkiállításából és előadás a reformációról*

Idei variációk - *Tóth Ferenc kiállítás megnyitója, fellépő: Gats Éva*

*ADVENTI VÁSÁR:*

* Kardos Mária - *kerámiák és fotók kiállítása, a megnyitón közreműködik Sipos Mihály, a Muzsikás együttes prímása*
* A boldogság kék madara - *A Don Bosco Iskola növendékeinek előadása*
* Zsolti bácsi konyhája - *A meghirdetett gasztro pályázat eredményhirdetése és kiállítás megnyitó régi konyhaeszközökből*
* Petőfi Musical Stúdió műsora
* Ősi magyar viseletek - A *Nemzeti Hagyományőrzők bemutatója*
* Auth Csilla koncert
* Újbudai Babszem Táncegyüttes műsora
* Budai Ilona népdalénekes műsora
* A Weiner Leó Zeneiskola növendékeinek karácsonyi koncertje
* A Chameleon Jazz Band koncertje

Női Sarok - *Életünk értelme, avagy örömeink az életben, vendég: Czagler Zsuzsa coach*

Kiskarácsony, Nagykarácsony… - *Az AKH Opera- és Dalstúdiójának karácsonyi ünnepi koncertje*

KODÁLY 135 - *Összművészeti program Kodály Zoltán tiszteletére, közreműködik Oravecz György zongoraművész, az Újbudai Babszem Táncegyüttes és a Gesualdo Kamarakórus*

60+ Karácsonyi Polgármesteri Köszöntés zenés műsorral

KÖZÖSSÉGEK KARÁCSONYA - *Az Albertfalvi Közösségi Ház karácsonyi műsora versekkel, tánccal, énekkel*

***A KCKH 2017-es rendezvényei:***

* A Magyar Kultúra Napja megemlékezés (január 23.)
* Önkormányzati 60+ Nőnapi ünnepség (március 8.)
* A Magyar Költészet Napja, versmondó- felolvasónap (április 21.)
* Az 1956-os megemlékezés (október 24.)
* Kerületi történeti kalauz (november 11.)
* Önkormányzati 60+ karácsonyi ünnepség (december 18.)
* **Tábor**

Nyáron hagyományosan külső szervezésű táborokat fogadunk be, hiszen három általános iskola van a körzetünkben, széles spektrumú tábori kínálattal. Igény szerint közös táborok szervezésébe bekapcsolódunk, amennyiben valós érdeklődés mutatkozik rá (pl. nagyi-unoka napközis, hímző tábor vagy kézműves-strand tábor).

2017-ben nyáron nagytermünkben színpadbontás és építés folyt, mely munkálatok miatt nem tudtunk tábori lehetőséget biztosítani.

A KCKH-ban nem volt tábor.

* **Egyéb tanfolyamok, programok (Származtatott szolgáltatások)**

A jelentős számú itt működő csoport stabil bevételt jelent házunknak, így cél, hogy minél több ilyen is működjön a házban. Ezzel természetesen nemcsak forrásainkat szeretnénk bővíteni, hanem a minőségi programok és lehetőségek számát növelni az itt élők számára.

*Tanfolyamok*

*Gyerekcsoportok:*

*Kezes-lábas népi játszó- és táncház* (heti egy alkalommal): Népzenére körtáncoló apróságok és anyukáik indították hetünket jó hangulatban nyár elejéig. Táncoláson kívül mindig készültek kis kézműves tárgyak is – így tanítva finom mozgásokra kézben, lábban a 3 év alattiakat. A csoport 2017 szeptemberétől meghatározatlan időre befejezte működését.

*Zengő-bongó* (heti egy alkalommal): Zenés-táncos-játékos foglalkozás sok hangszerrel 1-3 éves korú gyermekek számára szüleikkel vagy nagyszüleikkel. Mondókák, körjátékok, népdalok, ölbéli lovagoltatók hangszerek megismerésével és kipróbálásával.

*Jazz Balett* 3 korosztály számára (heti 2 alkalommal): Jazz Balett tanárunk, Gyenes Bori egyben a legfiatalabb oktató a házban, ezzel együtt ő tanít legrégebb óta itt. A 2014-ben indult Törpi csoport kibővült, folyamatosan gyarapszik a létszám sok tütükés kislánnyal. A nagyobbak sokat gyakorolnak, illetve tanáruk örömére az Imperial csoportba járó növendékei önálló, versenyképes koreográfiákat is összeraknak maguknak. 2017-ben a csoport országos I., Európa-bajnoki II. helyezést ért el, a téli Klauzál Kupán másodikak lettek, míg a csoport egyik tagja, Mikó Maggie, egyéniben harmadik. Kedd és péntek délutánonként igazi közösségi élet folyik a sok családdal és a többi idősebb korosztályi csoporttal együtt a házban.

*Klasszikus balett és színpadi tánc* (heti egy alkalommal): A Pipikék csoport tavaly szeptemberben kezdte munkáját. Még csak kislányok járnak a csoportba, akik a szép testmozgás élményét tanulják Ascher Ágnes balett művésztől.

*Ringató* (heti egy napon 2 csoporttal): Kisgyermekkori zenei nevelés a Kodály-módszer alapján sok népdallal, zenével 3 éves korig.

*Hangszervarázs Zenetanoda* (heti egy alkalommal): A Dúr-moll zeneóvoda 5-7 éves korosztály számára furulyatanulással, sok kisebb hangszer kipróbálásával, kézműves tevékenységgel zajlik 3 órában. Az Andante csoport tagjai egészen kis óvodások, akik először vettek kezükbe hangszert idén ősszel.

*MeseVáros* (heti egy alkalommal): Kisgyermekkori élő játszás meseszínpadon saját ötletekkel, önmaguk dramaturgjaként.

*Felnőtt csoportok:*

*Azúr Rajz- és Festőstúdió* (heti egy alkalommal): A festőiskolában igen színes korosztály vesz részt az 5 évestől a 70 évesig. Általában a heti alkalmak során azonos tematika alapján dolgoznak, de egyéni stílusuk szerint születnek az alkotások: olajfestményeik, akvarelljeik, toll- és szénrajzaik a közösségi ház különböző tematikus programjain kiállításra kerülnek.

*Hölgybalett* (heti egy alkalommal): Kezdő balett lehetőség felnőtteknek Ascher Ágnes táncművész és koreográfus tanításában. A programot szeretnénk szélesebb körben népszerűsíteni, hiszen az oktató órái csodálatosak.

*Salsa* (heti egy kezdő és egy haladó csoport): Németh Sándor nívó-díjas táncpedagógus, magyar bajnok órái igen népszerűek, Budapest minden részéről jönnek kedd esténként táncot tanulni, vagy csak hosszasan táncolva kikapcsolódni tanítványai. Los Angeles-i, kubai salsa és bachata lépéseket sajátítanak el a résztvevők, akiknek haladó csoportja rendezvényeinken is szerepel fellépőként.

*Zumba Ágival* (heti egy alkalommal) A zumba könnyen elsajátítható, latin ritmusokra épülő tánc, mely fitness program is egyben. A foglalkozáson nemcsak nők, hanem fiatal férfiak is részt vesznek. A zumbanyák csoport fellép rendezvényeinken.

*Társastánc* (heti egy kezdő, egy haladó csoport): Klasszikus társastáncok - angol keringő, bécsi keringő, slowfox, onestep, szamba, rumba, chachacha, tangó, jive - tanítása képzett tánctanárral, kellemes, baráti társaságban. A csoport legjobbjai báljaink rendszeres nyitó-és fellépő táncosai is egyben.

*Aiki-ken* (heti egy alkalommal): Hagyományos japán kardvívás felnőtt férfiaknak.

*Örömtánc* (heti egy alkalommal): Az idősebb korosztály számára kifejlesztett egészségmegőrző és betegségmegelőző mozgásforma márciusban indult, s mivel nemcsak a mozgásra, hanem az agytornára és a derűs hangulatra is nagy hangsúlyt fektet az oktató, szép számmal működnek.

*Meridián torna* (heti egy alkalommal): Kínából származó egészségmegőrző mozgásforma a szabad energiaáramlás biztosítására több vidékről beutazó idős hölggyel.

*60+ Konditorna* (heti két haladó és egy kezdő csoporttal): A 60+ program keretében elindított kedvezményes mozgás gerinc- és ízületi bántalmakban szenvedőknek és önmaguk kondícióját karbantartani igyekvőknek nyújt nagy segítséget. Általában a kezdő tanfolyamot elvégzők folytatják az órákat Virág Anikó gyógytornász mellett haladó csoportban.

*60+ Pilates torna* (heti egy alkalom több csoportnak): Nagy meglepetés volt 2015-ös indulásakor a torna iránti hatalmas igény, mely azóta is töretlen. Több haladó csoport gyakorol a kezdők után heti rendszerességgel.

*Etka-jóga* (heti egy alkalommal): A foglalkozás minden korosztálynak ajánlott a hosszantartó egészség megőrzése céljából. Bár az időseknek ajánlott programok között szerepel, öröm, hogy a korai kezdés ellenére fiatalabb hölgyek is eljutnak rá.

A ***KCKH***-ban származtatott szolgáltatásként az alkalmi terembérletek jelenhetnének meg, elsősorban kulturális program, vagy megemlékezés céljából, ha ezt a helyiségek állapota megengedi.

#### **Tárgyi feltételek**

A ház műszaki felszereltsége jó, mind a hang- és fénytechnika a házban zajló kisebb rendezvények igényeit megfelelően kiszolgálja, nagyobb rendezvényeknél a műszaki csapat telepít ideiglenesen megfelelő technikát.

Az érdekeltségnövelő pályázatnak köszönhetően 2017-ben emeleti előadónk képvilágítási rendszere elkészült, és egy plafonra szerelt projector is a csoportok és előadók kiszolgálására. Földszinti nagytermünkben a régi színpadot elbontottuk, helyére egy kibővített, perem nélküli új, egységes külsejű színpad épült (kb. 10-15 m2 nagyobbodással és a színpad alatti tárolók elhelyezésével). A színpadhoz tartozó függöny sínpályájának elektronikus kialakításával, a hátsó tükör előtti függöny rendbetételével a terem külalakja is rendeződött, valamint 30 darab új bordó szék vásárlásával és a meglévő székek kitisztításával is igyekeztünk e szépülést segíteni.

Az Etele Helytörténeti Gyűjteménybe egy antik asztalt, az irodai ’Vitrin Galériához’ egy szép biedermeier vitrint vásároltunk.

***KCKH***

Összességében a KCKH egy leamortizálódott, rossz állapotban lévő épületben működik. Felújítás idén a házban nem történt, pedig nagy szükség lenne rá, hiszen a ház balesetveszélyes.

Az utcában sok az irodaház, és a nehéz parkolási lehetőségek miatt a nap folyamán többször állnak be „ideiglenesen” a ház kapubejárója elé, főleg a házzal szemben működő Városi Kormányhivatal Műszaki Engedélyezési és Fogyasztóvédelmi Főosztály Járművezető Vizsgáztatási és Utánképzési Osztályhoz járókat, akadályozva ezzel a KCKH-ba kocsival érkező látogatókat. Nyár elején kialakítottak és leaszfaltozták a kapu előtti részt, ennek köszönhetően ritkább ez a probléma.

A ház működéséhez szükséges eszközök egy részét sikerült már lecserélni, és új eszközök is megjelentek. A klub régi, rossz állapotú székei helyett egy másik telephelyről kerültek be újabbak, valamint egy még jó állapotú mikrohullámú sütő, amit az idős klubtagok is tudnak használni. Az Érdekeltségnövelő pályázatnak köszönhetően beszereztünk egy alap szerszámkészletet, MS office programot a szervező gépére, kis hangkeverő pultot és egy irodaszekrényt. A következő évben tervezzük még a közösségi térbe új asztalok beszerzését.

#### **Személyi feltételek**

Az Albertfalvi Közösségi Ház személyi állománya a 2017-es esztendőben az alábbiak szerint nézett ki a teljes év során:

Balogh Zsuzsanna – kulturális szervező (8 órás)

Farkas Zsolt – szakmai referens (8 órás)

Krizsa Sándorné – takarító (8 órás)

Balázs József – gondnok-technikus (vállalkozási szerződéses)

A KCKH-ban Tiszai Annamária a ház kulturális szervezője először betegség miatt táppénzen volt, majd alapszabadságát töltötte. Decemberben nyugdíjba ment. A kolléganő távollétében a kulturális szervezői tevékenységet Papp Gábor vette át megbízásos szerződésesként december 31-ig.

A ház takarításában először a Gazdagréti Közösségi Ház technikusa segített be alkalmanként. Március hónapban egy hónapos megbízásos szerződéssel dolgozott Béndek Ferencné takarító. December 1-től heti egy alkalommal a Prizma Közhasznú Nonprofit Kft. munkatársa végzi a házban a takarítást.

#### **Gazdálkodás, pályázatok**

2017-ben a bevételi tervet a ház teljesítette, amely segítette saját kulturális, közösségi programjai finanszírozását, megvalósítását.

Két csoport nyújtott be Újbuda Önkormányzatához pályázatot sikeresebb és eredményesebb alkotótevékenységre. Az AKH Opera- és Dalstúdió, valamint az AKH Kézimunka Kör sem nyert, de utóbbiak a közösségi ház finanszírozásából megvalósították pályázati munkáikat a Nagytétényi Kastélymúzeum részére, valamint a ház karácsonyi dekorálása kapcsán.

#### **Együttműködés, kapcsolatok**

A KözPont Kft. többi intézményeivel szakmai és technikai együttműködés folyamatos. Albertfalván a helyi oktatási és nevelési intézményekkel is jó kapcsolatot ápolunk (propagáljuk egymás rendezvényeit, meg is jelenünk azokon, illetve a gyermek művészeti csoportok rendszeres fellépői a közösségi ház különböző programjainak). Az Albertfalvi Mustrán mindhárom albertfalvi iskola egy-egy komplett műsorral képviseli magát, mintegy ezzel is jelezve Albertfalva egységét és az itt élők összetartozását.

Természetesen a civil szervezetekkel is aktív a kapcsolatunk. Kiemelkedően jó az együttműködés az Albertfalvi Keresztény Társaskörrel és a Gesualdo Kamarakórus Egyesülettel, akik számára nemcsak helyet biztosítunk, hanem közös programokon veszünk részt, illetve segítjük egymás szervezési munkáját technikával, propagandával, közreműködéssel stb.

A ***KCKH*** kapcsolatot tart fenn és együttműködik a házban működő klubokkal, csoportokkal, valamint a Központ Kft. többi telephelyével, kiemelten az Albertfalvi Közösségi Házzal.

### **Gazdagréti Közösségi Ház**

#### **Szakmai összefoglaló**

A Gazdagréti Közösségi Ház állandó célja, hogy a Gazdagréti és környéki családoknak, gyermekeknek, fiataloknak, felnőtteknek és időseknek nyújtson kikapcsolódási lehetőséget és ezzel együtt erősítse az amúgy is jó közösségi életformát.

2017-ban a meglévő klubok taglétszáma a lehetőségekhez mérten bővült és 2 új klub indult. Távozó csoportunk 1 volt.

A hagyományosnak mondható Gazdagréti Gyermeknap ebben az évben a kalózok jegyében telt, melybe igyekeztünk a gyerekeket és a felnőtteket is játékos formába bevonni. Koncerttel, kézműves foglalkozással, kincskereséssel és egzotikus állatokkal való fotózással tölthették el a napot a hozzánk érkezők. A hagyományoknak megfelelően idén is avattunk Tappancsfalat a legkisebb Gazdagréti gyermekek láblenyomataiból.

A másik hagyományosnak mondható rendezvénye a Közösségi Háznak a Szentivánéj. A 2016-os tapasztalatokat figyelembe véve ebben az évben kisebb méretűre szabtuk a rendezvényt, és inkább közösségépítő céllal szerveztük meg az eseményt, mely sikeresnek volt mondható. Koncerttel és közös szalonnasütéssel vártuk a hozzánk látogatókat, melyről a tábortűz mellett közösen énekelt dalok sem hiányoztak.

A Közösségi Ház ebben az évben a kisgyermekes családoknak igyekezett még több lehetőséget kínálni a kikapcsolódásra valamint az információszerzésre az őket érintő kérdésekben. Április hónapban sikeresen rendeztük meg az első bölcsi és ovi börzét, mellyel az intézményválasztást igyekeztünk megkönnyíteni a szülők számára. A rendezvény sikerrel zárult, így a következő évben is megrendezzük majd.

Ebben az évben a helyi üzleteket bevonva húsvéti tojásvadászatot hirdettünk a gyerekeknek és családjaiknak, amikor a bekapcsolódott boltokat végigjárva egy-egy aprósággal bővült a kicsik kosara, és a Közösségi Ház is megajándékozta őket egy-egy plüss nyuszival. A rendezvény rendkívüli népszerűségnek örvendett a boltok és a családok körében is.

A 2016-ban indult az Amfiteátrumi esték című rendezvénysorozatot ebben az évben tovább bővítettük és a nyári hónapok alatt azaz június1-től egészen augusztus 31-ig minden csütörtök este egy-egy akusztikus zenekar szórakoztatta a hozzánk látogatókat. A rendezvénysorozatnak köszönhetően a szűk lakókörnyezetükön kívülről is sokan érkeztek hozzánk, és ennek köszönhetően látogatják az intézményt rendszeresen más események kapcsán is.

Idén indítottuk útjára Amfiteátrumi mesék címmel nyári szabadtéri bábszínházi programsorozatunkat, melynek keretei között minden nyári hónap utolsó keddjén került sor az előadásokra. A programot nagy siker koronázta, így az elkövetkező évben is folytatni szeretnénk.

2016-ban indított óvodás bérletes előadások sikere kapcsán a helyi óvodák igényt mutattak a folytatásra, így a 2017-2018-as tanévben is elindítottuk számukra a bérletes előadásokat.

Ebben az évben először biztosítottunk lehetőséget a családok számára Varázsszőnyeg Mesevasárnapi bábszínházi előadások bérletes látogatására, melyre nagy igény mutatkozott. Előadásaink csúcsot döntöttek idén népszerűségben, teljes teltházzal működve a második félévben. A hétvégi gyermekprogramokra nem csak a helyi lakosok, hanem a környéken élők is ellátogatnak hozzák nagy számmal.

A 2016-os évhez képest az állandó tanfolyamok száma is nőtt. Ezzel együtt a ház kihasználtsága szinte 100%-nak mondható. A kiemelt időszakokban már nem tudunk helyet biztosítani új tanfolyamok számára.

A Gazdagréti Közösségi Ház igyekszik a helyi igényeknek megfelelően a családok életritmusához igazodva tartani programjait, így a 2017-es évben szinte minden hétvégén lehetett látogatni a Házat különféle rendezvényeinken. Ezt a tendenciát a jövőben is igyekszünk megtartani.

2016-ban indított szülinapi zsúrok száma ebben az évben jelentősen nőtt, és a különböző családi eseményeknek is szívesen választják a Közösségi Házat helyszínül.

#### **Közművelődési tevékenységek**

* **Kiállítás**

*január*„Barangolásaim” Vajda László festőművész kiállítása

*február*  
„Tájak és hangulatok” – Katona Mária festőművész kiállítása

*március*  
„Olvadás után” – W. Wieger Mariann festőművész kiállítása

*április*  
„Dreamland-Greenland”  Jonas Jens Brogaard és Jesper   
Kunuk Egede fotókiállítása

*május*  
„Gyerekkönyv illusztrációk” Balogh Andrea, Schmal Róza, Szalma Edit és Takács Mari illusztrációs kiállítása  
nyári időszakban a felújítások alatt nem volt a házban kiállítás *szeptember*  
„Kambodzsai kalandorok” Márki Edit é Szász István fotó kiállítása

*október*  
„Tájak és Városok” – Várkonyi Lajos festőművész kiállítása

*november*  
„Pixelek és Poézis” – Dudás Ágnes és Sárhelyi Erika kiállítása  
„Vándorfény” – Juhász Ibolya kiállítása

* **Közösségi szolgáltatás**

Az előtérben továbbra is elérhető a közösségi könyvespolc, ahonnan vihetnek, és ahová hozhatnak könyveket a látogatóink (könyvcsere program). Ez a szolgáltatás a gyerekeknek és az ifjúsági korosztálynak is él.

A gyermekeknek kisasztal, kisszékek és rajzoláshoz, olvasáshoz szükséges eszközöket biztosítunk, hogy le tudják foglalni magukat amíg, várakoznak. Kávéautomata, valamint ballonos vízadagoló is a vendégek rendelkezésére áll.

A megszokott információs portáljainkon (ház külső hirdető fala, videó ledfal, megállító táblák, szórólapok) kívül a házban nagyképernyős tv-n folyamatosan tájékoztatjuk a látogatókat a programjainkról, valamint az internetes felületeinken is rendszeresen közzétesszük az aktuális tudnivalókat. Továbbra is elérhetőek a kerületi információs újságok is, Újbuda újság, Pont magazin, Gazdagréti hírmondó.

* **Művelődő közösségek**

„AZ ÉLET SZÉP…” NYUGDÍJAS KLUB havonta 1×  
A Nyugdíjasklub 2012. január 2-án - az "Őszikék" Nyugdíjasklubból kiválva - alakult meg. A 20 főt számláló igen aktív gazdagréti klub havi rendszerességgel tartja klubfoglalkozásait a közösségi házban. Főbb céljaik, tevékenységeik:

- a nyugdíjasklub környezetében élő időskorúak összefogása, egymás segítése  
- az egyedül maradt idős emberek "gyámolítása", felkarolása (bevásárlás, orvoshoz kísérés, beteglátogatás, stb.)  
- nehéz helyzetbe került polgártársak szociális körülményeinek, élethelyzetének figyelemmel kísérése, szükség esetén segítségnyújtás megszervezése  
- részvétel az időskorúak általános – akár jogi - érdekeinek képviseletében  
- a 60+ korosztályt érintő ügyek támogatása, önkormányzattal kapcsolattartás, a GKH időskori programjainak megismertetése szűkebb lakókörnyezetükkel  
- színházlátogatások, valamint helyi ("a Rét" Galéria) és országos kiállítások megtekintése, kirándulások, túrák (Operaház, Országház, arborétumok, kastélyok látogatása....)

GAZDAGRÉTI „ŐSZIKÉK” NYUGDÍJAS KLUB havonta 1× klubdélután, általában meghívott előadókkal, vendégekkel. A klub taglétszáma 40 fő  
Kártya Klub – hetente 2x  
Társalgási Angol Nyelvklub – hetente 1x  
Sakk Klub – hetente 2x  
Gazdagréti Nyugdíjasok Szabadidő Klubja (GAZNYUSZIK) – hetente 2x  
Bridzs Klub – hetente 1x  
Világjárók Klubja - havonta 1x - Virtuális kirándulások és túrák, képes és videós élménybeszámolók dr. Pál Tamás ötletgazda és klubvezető vezetésével.  
Gazdagréti Kézimunkázók Klubja – heti 1x  
Meridián torna – heti 1x  
„Az Élet Beszéde” Bibliakör – heti 1x  
Fecsegő - Tipegő klub – kéthetente 1x  
Mozgással az energiáért – hetente 1x  
Ölelő anyakör – havonta 1x

*Szabadidős klubok, a házban működő (és bejegyzett) szervezetek:*

Kelenvölgyi és Gazdagréti Aikido Klub - az egyesület a tagjai számára lehetővé teszi az aikido elsajátítását, illetve versenyeket - és 2014-től táborokat is – szervez, alkalmanként 30-40 fő részére. Meghatározó alakítója a lakótelepi sportéletnek.  
Gazdagrét Kultúrájáért Egyesület – inaktív  
Eklektika Klub – inaktív

* **Rendezvények**

*Január*Testünk a Csoda interaktív kiállítás  
Magyar Kultúra Napja – Pomázi Zoltán: Radnóti est  
Okoska botocska bábszínház  
Zenevarázs – Óvodás előadás

*Február*Babaruha börzeCsernik Szende lábbábos  
Gazdagréti Mini Karnevál

*Március*Star Wars kiállítás  
60+ Nőnapi rendezvény  
Babaruha börze  
Batyu színház – Jancsi és Juliska  
Gazdagréti Sakkverseny  
Lim-lom mese – Óvodás bérletes előadás

*Április*Babaruha börze  
Bölcsi és ovi börze  
Húsvéti tojásvadászat  
Költészet napja – Hungarikum együttes  
Nyugdíjas húsvét  
Majális

*Május*  
Babaruha börze  
Nyakigláb, csupaháj és a málészáj – bábszínház  
Napvirág gyereknapi koncert – óvodás bérletes előadás  
60+ Sakk kupa  
Kalóz gyereknap, tappancsfal avatás

*Június*

Amfiteátrumi esték – Acoustic by heart  
Amfiteátrumi esték – Appalache töltő  
Amfiteátrumi esték – Acoustic guitar caffe  
Amfiteátrumi esték – Random trió  
Gazdagréti Szentivánéj  
Amfiteátrumi mesék – Vásári komédia a Portéka színpad előadásában  
Amfiteátrumi esték - Colombre

*Július*

Amfiteátrumi esték - Blue Leaf  
Amfiteátrumi esték - Önként és Dalolva társulat  
Amfiteátrumi esték - Torres Dani  
Amfiteátrumi mesék – A négy vándor a Portéka színpad előadásában  
Amfiteátrumi esték - Pomázi Zoltán

*Augusztus*

Amfiteátrumi esték – A Csipesz  
Amfiteátrumi esték - Stop  
Amfiteátrumi esték - Zrínyi Pop  
Amfiteátrumi esték - Room Service  
Amfiteátrumi mesék – A nagy magrabló a Portéka színpad előadásában  
Amfiteátrumi esték - Two Poles  
  
*Szeptember*  
Külön rendezvénye nem volt a Közösségi Háznak

*Október*

Mazsola és Tádé – Mesevasárnap bábszínház  
Babaruha börze  
Mága koncert iskolásoknak  
Hangszervarázs – óvodás bérletes előadás  
Oravecz György zongora előadása - Iskolás bérletes előadás  
Csokit vagy Csalunk

*November*

Rajzfilmünnep  
VUK – Mesevasárnap bábszínház  
Mikulás Posta  
60+ Országos egyéni rapid sakkverseny újbudai elődöntő  
Grincsfa, manó és adventi koszorú készítés

*December*

Mikulás Posta  
Jótékonysági adventi vásár  
Családi Mikulás  
Óvodás Mikulás  
Holle anyó – Mesevasárnap bábszínház  
60+ idősek karácsonya  
Újbudai Intézményvezetők karácsonya

* **Tábor**

2017-ben a Közösségi Ház nem szervezett táborokat, illetve nem is fogadott táborokat.

* **Egyéb tanfolyamok, programok (származtatott szolgáltatások)**

**tanfolyamok felnőtteknek:**Aikido – heti 2 Alkalommal  
Kenpo – heti 2 Alkalommal  
Gerinc- és Ízületi Torna – heti 2 alkalommal szakképzett gyógytornász vezetésével  
Angol nyelvtanfolyam – heti 1 alkalommal 4 csoportban  
Zumba 60+ - heti 2 alkalommal 2 foglalkozás keretében(középhaladó és haladó szinten)  
Pilates – heti 1 alkalommal 2 foglalkozás keretében  
Zenés torna – heti 1 alkalommal 1 foglalkozás keretében  
Jóga – heti 3 alkalommal  
Tibeti hangtál – heti 1 alkalommal

**tanfolyamok gyermekeknek / családoknak:**

Ringató – heti 1 alkalommal, 3 foglalkozás keretében - énekes, mondókás, játékos foglalkozás kismamáknak és három év alatti gyermekeknek

Kerekítő Bábos Torna – heti 1 alkalommal, 2 foglalkozás keretében Kerekítő Manóval, ölbéli játékokkal, tornaszeres mozgással 1-3 éves kisgyermekeknek és szüleiknek  
Hangszervarázs Zenetanoda – heti 1 alkalommal 5 tudásszinten, 5 csoportban - zenei fejlesztés óvodáskorú gyermekeknek  
Rock And Magic Se – edzés – heti 2 alkalommal 3 csoportban  
Szivárvány Táncszínház edzés – heti 3 alkalommal  
Klasszikus Balettiskola – heti 1 alkalommal 2 csoportban - klasszikus balett a 4-7 éves korosztálynak  
Hip-Hop – heti 1 alkalommal   
Fashion Dance – heti 2 alkalommal 2 csoportban  
Wellsound – heti 1 alkalommal

#### **Tárgyi feltételek**

Ebben az évben a GKH-ban folytatódott a felújítás. Megvalósult a kisterem kialakítása a régi iroda helyiségekből, a Galéria terem parkettázása, a teljes ház világítás korszerűsítése.

**Néhány új eszközzel is bővült a technikai berendezéseink köre:**

Hőfüggöny az előtérben  
2 db QSC K10 aktív hangfal  
1 db videó ledfal  
1 db Lenovo laptop  
1 db HP Officejet nyomtató  
1 db mini Hifi  
2 db JBL Eon Sub Hangfal  
1 db mikrofon hordtáska  
2 db hangfal kábel  
2 db hordtáska JBL EON   
1 db íróasztal  
3 db irodai szék  
12 db bankett asztal  
1 db hűtő  
dekorációs elemek

#### **Személyi feltételek**

A GKH-ban 2017 végén 4 fő munkatárs dolgozott, az év közben GYES-ről visszatért kolléga október 4-ével kilépett.

**Tóthné Vonsik Vivien vezető szervező**Főállású teljes munkaidős (8 óra)

**Hajdu Attila Richárd gondnok/technikus**  
Főállású teljes munkaidős (8 óra)

**Sabou Mária Crina technikai munkatárs (teremőr)**Főállású teljes munkaidős (8 óra)

**Lidi Szilvia kulturális szervező**2017. január 16-től 2017. április 16-ig a GKH próbaidős kulturális szervezője  
2017. április 17-től főállású teljes munkaidős

**Nagy Brigitta kulturális szervező**  
2017.április 20-ig inaktív, de állományban lévő kolléga, Gyes utáni szabadságát töltötte  
2017. április 21-tól 2017. október 4. munkaszerződéssel főállású teljes munkaidős

#### **Gazdálkodás, Pályázatok**

A Gazdagréti Közösségi Ház a tervezett bevételi előirányzatot túlteljesítette, a kiadásait a tervezett szinten tartva. Külső pályázaton az intézmény nem vett részt.

A saját bevételek emelése és a közösségi programok lehetőségeinek bővítése céljából egy új terem kialakítása történt januárban. A hozzá fűzött terveink kezdenek valóra válni, az év második felére a kihasználtság elérte a tervezett szintet.

Az év folyamán több hétvégi rendezvényt hoztunk létre, illetve a saját rendezvényeken túl lehetőséget biztosítottunk termeinkben családi eseményekre, konferenciákra, előadásokra, valamint hétvégi tanfolyamokra is.

#### **Együttműködések, Kapcsolatok**

A Közösségi Ház nagy figyelmet fordít arra, hogy a helyi oktatási intézményekkel (bölcsődék, óvodák, általános iskolák) szorosan együttműködjön. Ennek kapcsán indítottuk el 2016-ban óvodásoknak szóló program bérletünket, melyet ebben az évben is folytattunk. Idén a kisiskolás korosztálynak is készítettünk bérletes program lehetőséget, sajnos ez nem ért el akkora sikert, mint az óvodás korosztályban, ezért a 2018-as évben igyekszünk szorosabbra fűzni az iskolákkal a kapcsolatot, hogy valós igényt tudjunk kielégíteni az ő esetükben is. Az intézmény nyitott a helyi közösségek befogadására korosztálytól függetlenül.

Ez az év a kapcsolatok további erősítésének jegyében telt el a GKH életében. A Közösségi Ház facebook oldala tovább erősödött, átvéve a korábbi facebook csoport szerepét, amely megszüntetésre került. Mivel Gazdagréten igen intenzív a közösségi média használata, érezhetően jót tett a háznak az interneten való folyamatos jelenlét és kommunikáció. Több olyan embert értünk el így, akik nem is tudtak az intézmény létezéséről, pedig jó ideje a lakótelepen élnek. A facebooknak köszönhetően már nem csak helyi lakosok látogatják a ház programjait, hanem a környéken élők is egyre nagyobb számban választják intézményünket ha kikapcsolódásra vágynak.

Idén a már meglévő céges partnerek közé sikerült még pár új céget felsorakoztatnunk, akik hosszú távú együttműködésben gondolkodnak a Közösségi Házzal. Igyekszünk minél több és jobb kapcsolatot kialakítani a helyi cégekkel. Ezt erősítheti az idén beszerzett videó ledfal és az előterünkben található TV marketing célra való felhasználása.

A helyi médiával tökéletesen működik a kommunikáció és az együttműködés, minden jelentősebb eseményünkről készül tudósítás a rendezvény horderejének megfelelően.

### **Kelenvölgyi Közösségi Ház és Könyvtár**

#### **Szakmai összefoglaló**

A 2017. évi programjaink tervezésénél az eddig kialakult tevékenységstruktúra megtartása, a hagyományos és sikeres rendezvények folytatása mellett igyekeztünk programkínálatunkat bővíteni, frissíteni is.

Év elején indult útjára hagyományőrző kézműves foglalkozásunk a Gyapjúval a Világ körül, ahol a vizes és száraz nemezelés technikájával ismerkedhetnek meg a résztvevők. Szintén új program a közösségi ház palettáján a havonta megrendezésre kerülő Garázsvásár. Ősszel pedig meghirdettünk két, gyerekeket érintő táncos foglalkozást is.

Idén harmadik alkalommal került megrendezésre a Tavaszébresztő családi nap, melynek most is nagy sikere volt! Szintén hagyományos rendezvényünk a februári Egy falat Kelenvölgy, melyet idén a gyermekek számára meghirdetett Farsanggal együtt rendeztünk meg, a Gyereknap, a szürethez kötődő Kelenvölgyi Ezerjó Fesztivál.

Az évet hagyományosan a Kelenvölgyi Művészeti Napok zárta, aminek keretén belül a Kelenvölgyi Festőiskola növendékei bemutatják fejlődésüket egy kiállítás keretében, továbbá komolyzenei koncertek, irodalmi programok és gyermekelőadások is várják a hozzánk látogatókat.

Sikeresen pályáztunk az NKA Zeneművészet Kollégiumához egy háromrészes tematikus komolyzenei koncertsorozattal. A program mindhárom állomása, „A klasszikus zenei művekben megjelenő táncok”, „A kamarazene műfajai” és „A klasszikus zene és a népzene alternatívái a XXI. században” nagy érdeklődésre tartott számot, szép sikert aratott.

A kelenvölgyi óvódásoknak továbbra is évente több alkalommal szervezünk programot. Idén először nem csak bábelőadással vártuk a kicsiket, hanem Oravecz György ifjúsági koncertjeinek jóvoltából bepillantást nyerhettek a komolyzene világába is. Az előadások kiválasztásánál és lebonyolításánál (a gyerekek szórakoztatásán túl, nevelési céllal) fontosnak tartjuk, hogy az idelátogató gyerekek valódi színházi, koncert körülmények között, minőségi előadásokon vegyenek részt.

Zenei rendezvényeink közül stabil, visszajáró közönsége van a Jazz esteknek, a komolyzenei koncerteknek is.

Nyáron harmadik alkalommal szerveztünk meg Gévai Csilla meseíró és illusztrátor vezetésével a Kicsi a bors, DE! önbizalom fejlesztő és közösségépítő drámapedagógiai tábort és negyedik alkalommal a bábjátékos tábort, melynek tematikáját ebben az évben Arany János művei adták. A 2017-es évben, újdonságként egy új tábor is megrendezésre került a Kelenvölgyi Közösségi Házban, Japán csodái elnevezéssel, ahol a táborozó gyerekek bepillantást nyerhettek a japán kultúrába. Nem a Japán tábor volt azonban az egyetlen programunk ebben a témában. Októberben került megrendezésre a közösségi házban először a III. Katsujinken Katana Fórum és Japán nap, amelyen hagyományos japán technikákkal foglalkozó kézművesek és harcművészeti csoportok mutatkozhattak be.

Januártól nyár elejéig zajlottak a Logopédiai előadások a Kelenvölgyi Könyvtárban Hegedűsné Kelemen Éva vezetésével. Az interaktív szülői fórumon az ide látogatók a gyermekkorban adódó problémákkal és azok otthoni fejlesztési lehetőségeivel ismerkedhettek meg.

Szintén az év első felében biztosítottunk helyet hetente 1 alkalommal a Kelenvölgyi Óvoda iskola előkészítő csoportjának.

#### **Közművelődési tevékenységek**

## **Ismeretterjesztés**

A Kelenvölgy története helytörténeti előadássorozatot Sturdik Miklós amatőr helytörténész vezeti. A hosszú évek kutatása alatt felhalmozódott ismeret és dokumentumanyag nemcsak Kelenvölgy, hanem annak környezete, egész Újbuda múltjába is bepillantást enged. Az általában vetítéssel egybekötött előadások után beszélgetésre, kérdések feltevésére is lehetőség van.

## **Kiállítás**

2017-ben a közösségi ház a következő kiállításoknak adott helyet:

Az időmérés története

Polgár Zoltán emlékkiállítás

Prohászka Antal festőművész kiállítása

Baker Ági festmény kiállítása

Keresztes Zsuzsa rongykép kiállítása

a Kelenvölgyi Festőiskola évadzáró kiállítása

az Érdekes Újság háborús kiállítása

Tsuba (japán kardmarkolat) kiállítás

a Kelenvölgyi Festőiskola kiállítása a Kelenvölgyi Művészeti Napok keretében

## **Közösségi szolgáltatás**

A közösségi ház a könyvtárral együtt egyfajta információs központként is működik. Természetesen nem csak a saját és testvérintézményeink programjairól és rendezvényeiről tájékoztatjuk az érdeklődőket, hanem a Kelenvölgyet, illetve Újbudát érintő egyéb kulturális és közéleti információkkal is szolgálunk. A közösségi házba és a könyvtárba személyesen betérők tájékoztatása mellett természetesen kihasználjuk az egyéb rendelkezésre álló csatornákat is, mint az internet, a közösségi oldalak, hírlevelek, plakátok, szórólapok, más intézmények (iskola, óvoda, környező boltok) hirdetési felületei, táblái és nem utolsósorban a média által kínált lehetőségek.

## **Művelődő közösségek (tevékenység és korcsoportok szerint)**

*Kelenvölgyi Kertbarát Kör*

A Kertbarát Kör 2007-ben alakult. Célja, hogy Kelenvölgy és környéke kertbarátait összefogva megismertesse velük a korszerű kertépítés, kertgondozás-kertápolás, a szőlő és gyümölcstermesztés – feldolgozás, kerti növénytermesztés, növényvédelem gyakorlati módszereit és a helyi környezet ápolásának módjait. Ennek érdekében tagjai részére tapasztalatcseréket, bemutató szakmai tanulmányutakat szervez. Közreműködik Kelenvölgy közterületein lévő növényzet állapotának javításában. Havi egy alkalommal találkoznak a közösségi házban.

*Kelenvölgyi Kék-tó HITEKA Horgász Egyesület*

Az egyesületnek a Kelenvölgyben található Kéktó tér horgászai a tagjai. A házban hetente egyszer találkoznak, amikor az egyesület életével, aktuális eseményekkel, horgászattal, természetvédelemmel kapcsolatos kérdéseket tárgyalják meg.

*Kelenvölgyi Kártya klub*

A klub tipikus példája annak, hogy némi szakmai háttérmunkával, rásegítéssel a helyi közösség képes aktívan, önszerveződő módon közreműködni olyan projektek megvalósításában, melyek találkoznak a saját igényeikkel. A heti egy klubnapokon az ulti és a snapszli az alap, de tervezzük bővíteni a repertoárt, például a römivel, vagy a briddzsel.

*Kelenvölgyi Autómodell-gyűjtők klubja*

Az egyik legrégebbi közösségi házban működő klub. Havonta egyszer tartanak klubnapot, évente négy-öt alkalommal rendezünk velük autómodell-börzét. Aktívan közreműködnek a Kéktó téri gyereknapon és modellekkel, autózással kapcsolatos kiállítások szervezésében.

*Kelenvölgyi Festőiskola Képzőművészeti Egyesület*

A Kelenvölgyi Festőiskola 1998-ban alakult, 2006 óta működnek egyesületi formában. Az iskola azzal a szándékkal jött létre, hogy a rajzolás, festés iránt érdeklődő, magukban tehetséget érzők kortól, nemtől, előképzettségtől függetlenül csatlakozhassanak, fejleszthessék tudásukat. Céljuk továbbá a Kelenvölgyben és környékén élő, festészetet kedvelők összefogása, képzőművészeti oktatása. Kelenvölgyben minden évben kétszer biztosítunk nekik lehetőséget a bemutatkozásra, de más helyszíneken is rendszeresen kiállítanak.

*Horgoló kör*

2016 tavaszán a kézimunka iránt érdeklődők számára alakult meg a Horgoló Kör, mely a kezdetektől népszerű lett a helyiek körében.

*Nyugdíjas Klub*

A Nyomdaipari Dolgozók Szakszervezetének Nyugdíjas Bizottsága évek óra rendszeres látogatója a Kelenvölgyi Közösségi Háznak, a tagokból alakult klub havonta egy alkalommal tart foglalkozást a házban.

*Kelenvölgyi és Gazdagréti Aikido Klub*

A Kelenvölgyi Közösségi Ház 1983-as megnyitása után nem sokkal, itt alapította meg az első Aikido klubját Verebics Antal, majd pár év múlva a Gazdagréti Közösségi Házban is elkezdődtek az edzések. Az Aikido tradicionális japán alapokra épülő modern, önvédelmi jellegű harcművészet. Fő jellegzetessége, hogy a technikák a támadó/támadók mozdulatának és erejének érzékelésén, annak elvezetésén és az ellenfélre való visszafordításán alapulnak. A klub megalakulása óta megszakítás nélkül működik.

## **Rendezvény**

A 2017-re vonatkozó munkaterv irányvonala mentén megvalósított rendezvényeink havi bontásban:

Január

*Újévi koncert –* a Budafoki Fúvósegylet közreműködésével

*Gyapjúval a Világ körül* – hagyományőrző kézműves foglalkozás

*A kamarazene műfajai* – ismeretterjesztő előadás

*Logopédia* – interaktív szülői fórum a Kelenvölgyi Könyvtárban

Február

*Garázsvásár –* Adok-veszek*,* cserebere a Kelenvölgyi Közösségi Házban

*Egy falat Kelenvölgy –* A közösségi ház balett csoportjának bemutatója után farsangi jelmezverseny, kézműves foglalkozás és musical koncert szórakoztatta az ide látogatókat, mindeközben pedig a kertben hangulatos szalonnasütésre is lehetősége nyílt az éhes vendégseregnek.

*Autómodell börze* – autómodell bemutató, vásár és tapasztalatcsere

*Kiállítás megnyitó* – Az időmérés története

*Logopédia* – interaktív szülői fórum a Kelenvölgyi Könyvtárban

*Gyapjúval a Világ körül* – interaktív szülői fórum

*A klasszikus zene és a népzene alternatívái a XXI. Században* – ismeretterjesztő előadás

Március

*Kiállítás megnyitó* – Polgár Zoltán emlékkiállítás

*Garázsvásár* – Adok-veszek, cserebere a Kelenvölgyi Közösségi Házban

*Logopédia* – interaktív szülői fórum a Kelenvölgyi Könyvtárban

*Gyapjúval a Világ körül* – hagyományőrző kézműves foglalkozás

*Oviszínház* – ismeretterjesztő koncert a kelenvölgyi óvodásoknak

*Nőnapi ajándékműsor* – Operett előadás

Április

*Tavaszébresztő családi nap* – Bábszínház, kézműves foglalkozás, játékos vetélkedő

*Autómodell börze*- autómodell bemutató, vásár és tapasztalatcsere

*Oviszínház* – Ravaszdi mese a Batyuszínház előadásában

*Kiállítás megnyitó* – Prohászka Antal kiállítása

*Garázsvásár* – Adok-veszek, cserebere a Kelenvölgyi Közösségi Házban

*Gyapjúval a Világ körül*- hagyományőrző kézműves foglalkozás

*Tavaszköszöntő Sváb Bál -* A bál jó hangulatáról a 6 tagú Saarer musikanten zenekar gondoskodott

*Logopédia* – interaktív szülői fórum a Kelenvölgyi Könyvtárban

Május

*Kiállítás megnyitó* – Baker Ági kiállításának megnyitója

*Autómodell börze* - autómodell bemutató, vásár és tapasztalatcsere

*Kelenvölgy Története* – helytörténeti előadás Sturdik Miklóssal

*Garázsvásár* – Adok-veszek, cserebere a Kelenvölgyi Közösségi Házban

*Jazz est* – Bathó Lajos és barátai

*Logopédia* – interaktív szülői fórum a Kelenvölgyi Könyvtárban

*Kiállítás megnyitó* – Keresztes Zsuzsa rongykép kiállítása

*Gyereknap –* a hagyományos kelenvölgyi Gyereknap idén új helyszínen került megrendezésre. A játszótéravatóval egybekötött eseményen gyermekkoncert, bohóc, ugráló vár, kézműves foglalkozások és ügyességi verseny várta a gyerekeket!

Június

*Kiállítás megnyitó –* a Kelenvölgyi Festőiskola évadzáró kiállítása

*Balett bemutató* – a közösségi ház balett csoportjának nyíltnapja

*Kicsi a bors, De! -* napközis tábor Gévai Csillával

*Japán csodái* – napközis tábor

Augusztus

*Iciri-piciri báb és dráma tábor –* napközis tábor Lovas Zsuzsával

*Garázsvásár* - Adok-veszek, cserebere a Kelenvölgyi Közösségi Házban

Szeptember

*Gyapjúval a Világ körül*- hagyományőrző kézműves foglalkozás

*Kiállítás megnyitó* – az Érdekes Újság háborús kiállítása

*Garázsvásár* - Adok-veszek, cserebere a Kelenvölgyi Közösségi Házban

*Szüreti svábbál –* Újbuda Német Önkormányzatával közös rendezvény

Október

*Kelenvölgyi Ezerjó Fesztivál –* egész napos fesztivál a szüret jegyében, szüreti felvonulás, néptánc bemutató, bábszínház, kórus műsor, boros étkek főzőversenye, borbemutató, játszóház, szerencsekerék, kézműves foglalkozások, íjászbemutató, fúvószenei koncert, kézműves foglalkozás, kiállítás, bor és kirakodóvásár, esti nagykoncert

*Kiállítás megnyitó* –Tsuba kiállítás

III. Katsujinken Katana fórum és Japán-nap

120 éves Kelenvölgy – helytörténeti programsorozat

*Gyapjúval a Világ körül*- hagyományőrző kézműves foglalkozás

November

*Rajzfilmünnep* – Filmvetítés és kézműves foglalkozás az Animáció világnapja alkalmából

*Koszorúzás* – A II. világháborúban elhunyt kelenvölgyi polgárokra emlékeztünk

*Kelenvölgy Története* – helytörténeti előadás Sturdik Miklóssal a Kerület Napja alkalmából

*Gyapjúval a Világ körül*- hagyományőrző kézműves foglalkozás

*Garázsvásár* - Adok-veszek, cserebere a Kelenvölgyi Közösségi Házban

December

*Gyapjúval a Világ körül*- hagyományőrző kézműves foglalkozás

*Kiállítás megnyitó –*A Kelenvölgyi Festőiskola kiállításának megnyitója, Kelenvölgyi Művészeti Napok

*Családi délelőtt* – A két vidám rénszarvas, gyermekelőadás a Szeleburdi Meseszínház előadásában Kelenvölgyi Művészeti Napok keretében

*Jazz-est* *–* a Bathó Lajos és barátai trió koncertje, Kelenvölgyi Művészeti Napok

*Mesék a holdfényben* – irodalmi délután, Kelenvölgyi Művészeti Napok

*Liszt és Kodály* – Oravecz György zongorakoncertje, Kelenvölgyi Művészeti Napok

*Roma Kulturális Est* – kiállítás és bál

*Idősek Karácsonya -* A Polgárok Köre és a közösségi ház köszöntötte a kelenvölgyi időseket szép szóval, ajándékkal, zenével, tánccal, meglepetés műsorral. - Kelenvölgyi Művészeti Napok

*Önkormányzati Karácsony* – a 60+ programközpont és a közösségi ház közös programja

## **Tábor**

*Kicsi a bors, De! -* napközis tábor Gévai Csillával – a táborban egy héten keresztül például arra kerestük a választ az iskoláskorú táborozókkal, hogy hogyan lehet megvédeni magunkat és barátainkat más társaink verbális agressziójától, úgy, hogy közben nem futamodunk meg a megalázó helyzetektől, hanem kiállunk magunkért.

*Japán csodái* – napközis tábor Orsai Henrikkel – a gyerekek a tábor ideje alatt bepillantást nyerhettek a japán kultúrába. Különböző kézműves technikákat sajátíthattak el (origami, fadoboz és kokesibaba készítés) és kipróbálhatták magukat a harcművészetben, megismerkedtek a kalligráfia alapjaival, az öltözékkel, a japán rajzfilmekkel és a gasztronómiával is.

*Iciri-piciri báb és dráma tábor –* napközis tábor Lovas Zsuzsával – a gyerekek minden nap más-más Arany János alkotással ismerkedtek meg. A kiválasztott művet a dráma játék elemeivel felelevenítették, a bábjáték adta lehetőségekkel egy-egy alkotását színpadra alkalmazták. A játék közben megismerkedhettek a gyerekek különféle drámapedagógiai játékokat játszottak és számos bábtechnikával ismerkedtek meg.

## **Egyéb tanfolyamok, programok (származtatott szolgáltatások)**

*Klasszikus balett*

2007 őszén Ovibalettként indult el a Kelenvölgyi Közösségi Házban a balett oktatás. Képességfejlesztéssel, táncelőkészítő gimnasztikával kezdődött a tanítás, a táncos élményt a gyerekek a szülői bemutatókon kis polka etűdök előadásával szerették meg. Holub Sándorné táncpedagógus vezetésével szerdánként került megrendezésre egészen 2017 novemberéig. Folytatását januártól tervezzük.

*Pilates*A 60+ programok keretében hetente egy alkalommal kerül megrendezésre a Pilates torna Kutasi Viktória vezetésével a Kelenvölgyi Közösségi Házban.

*Callanetics*2016-ban indítottuk el Callanetics foglalkozásunkat Nagyné Tauzin Csilla vezetésével. A foglalkozásokra hetente 1 alkalommal, péntekenként kerül sor.

*Gerincjóga*2015 ősze óta a Kelenvölgyi Közösségi Házban zajló közös gyakorlást a több éves gyakorlattal bíró, képesített sport- és gerincjóga oktató Schermann Márta vezeti. Az órák hetente egy alkalommal, hétfőnként zajlanak.

*Kerekítő*Évek óta népszerű program a kisgyermekes családok körében a szerda délelőtti Kerekítő foglalkozás, melyek 2 csoportban zajlanak. A foglalkozásvezetője 2017 őszéig Vajai Flóra volt, őt szeptemberben Divényi Piroska váltotta.

Fentiek mellett a közösségi ház ideális helyszín lehet céges rendezvények, továbbképzések, garázsvásárok, egyéb vásárok, illetve családi ünnepek számára is. 2017-ben 7 alkalommal garázsvásárnak, 22 egyéb vásárnak, 6 családi rendezvénynek és 6 céges továbbképzésnek adtunk helyet.

#### **Tárgyi feltételek**

Az idei évben felújítási munkálatok nem zajlottak a házban, ellenben több új bútorral és berendezési tárggyal gyarapodtunk az érdekeltségnövelő pályázatnak köszönhetően. Beszerzésre került több könyvespolc, mellyel kialakításra került egy önkiszolgáló könyvsarok. Új nyomtató segíti mostantól az irodai munkát, a szabadtéri rendezvények lebonyolításához pedig összecsukható székek és egy kerti grill került megvásárlásra. Ezek azért is fontosak számunkra, mert a közösségi ház melletti kert fejlesztésével egyre nagyobb hangsúlyt szeretnénk fektetni a kertben megrendezésre kerülő programokra is. A galériára hamarosan beszerelésre kerül a már megvásárolt klímaberendezés is, aminek jóvoltából a nyári nagy melegben is kellemes légkört tudunk biztosítani a klubfoglalkozások számára.

#### **Személyi feltételek**

A közösségi ház 4 fővel működött ebben az évben is, a könyvtár pedig egy könyvtárossal, az elmúlt évekhez hasonlóan. A második félévben segítette munkánkat egy gyakornok, aki 6 hónapos határozott idejű szerződéssel, kulturális szervezőként kapcsolódott be intézményünk életébe.

Munkatársak:

Ponczók István – szakmai referens

Oláh Réka – kulturális szervező

Orsai Henrik – műszaki munkatárs

Posta Lászlóné – takarító, a 2015 novemberben szülési szabadságra ment Béres Tímeát helyettesíti megbízási szerződéssel

Lakics Erika – könyvtáros, Kelenvölgyi Könyvtár

Nemecskó Boglárka – gyakornok, kulturális szervező, 2017 júniusától november végéig

#### **Gazdálkodás, pályázatok**

A közösségi ház saját bevételeinek egyik része abból származik, hogy a kulturális programok szervezése mellett, a szabad kapacitás kihasználása érdekében helyszínt biztosítunk tanfolyamok, közösségi rendezvények, vásárok, továbbképzések számára. Ezen a téren az utóbbi időben némi kereslet csökkenés tapasztalható, de még így is jelentős forrásunk. Programjainkat igyekszünk folyamatosan bővíteni, a klubéletet fejleszteni, hiszen így alakul ki az a törzsközönség, akikből rendszeres látogatóink lesznek. Ők azok, akik nem csak a klubösszejöveteleken, hanem az egyéb, belépődíjas rendezvényeinken is részt vesznek, illetve propagálják is azokat az ismerőseik körében, ami által újabb látogatók kerülhetnek látókörünkbe.

Az önkormányzattól nyert nyári tábor pályázat mellett ebben az évben sikeresen pályáztunk az NKA Zeneművészeti kollégiumához is, az elnyert 400.000 forintot saját önrésszel kiegészítve valósítottunk meg egy háromrészes ismeretterjesztő tematikus koncertsorozatot.

#### **Együttműködés, kapcsolatok**

Közösségi házunknak magától értetendően a KözPont Kft. többi egységével és a kelenvölgyi intézményekkel, szervezetekkel a legszorosabb az együttműködése. Az Őrmezei Közösségi Házban készültek a plakátjaink, szórólapjaink. A többi közösségi házzal együttműködve a propagandában is segítjük egymás munkáját, hiszen egymás plakátjait, szórólapjait kihelyezzük a hirdetőtábláinkon, illetve esetenként személyesen is közbenjárunk a helyi intézményeknél egy-egy program népszerűsítésénél.

A helyi óvodával és iskolával kialakult jó kapcsolatunkat mi sem bizonyítja jobban, minthogy mindkét intézmény művészeti csoportjai rendszeres közreműködői rendezvényeinknek (Idősek Karácsonya, Kelenvölgyi Ezerjó Fesztivál).

Évek óta folyamatosan együttműködünk a helyi (civil) szervezetekkel: minden évben a Német Önkormányzattal közösen rendezzük meg a szüreti és a farsangi sváb bált, a Cigány Önkormányzattal a Roma kulturális estet, valamint a Kelenvölgyi Polgárok Körével együttműködve intézményünk ad helyet az Idősek Karácsonya, valamint a Kelenvölgyi Újévi Koncert rendezvényeknek. Az idei évben külön hangsúlyt érdemel Kelenvölgy fennállásának 120 éves évfordulója, melyet egy programsorozat keretében ünnepeltünk meg, és a kelenvölgyi intézményekkel (Polgárok Köre, Óvoda, Iskola, Könyvtár) közösen hívtunk életre.

### **Őrmezei Közösségi Ház**

#### **Szakmai összefoglaló**

Elmondható, hogy az elmúlt időszakban végbement a közösségi ház arculatának konszolidációja: jól behatárolható tevékenységgel, programstruktúrával rendelkezik, amelynek egyedi szellemisége jól beazonosítható. Része ennek a célközönség állandósulása: a program nemek összetéveszthetetlen összetételű, kialakult rétegeket vonzanak – amellett, hogy a paletta bővítése kapcsán jól megfigyelhető a törzsközönség bővülése is: az elmúlt esztendő rengeteg új vendéget hozott a háznak – kicsiket, nagyokat egyaránt.

A ház gondosan megőrizte hagyományos tevékenységét, gondozta a meglévő szolgáltatásokat, programokat, törekedett a konstruktív kapcsolattartásra a partnerekkel - hiszen ez az a szakmai bázis, amely biztosítja a hatékony működés alapjait. Emellett számos újítás történt a kínálat színesítésének, új rétegek bevonzásának érdekében. Magában foglal ez játékos foglalkoztatót a legkisebbeknek, mozgás kurzust kisiskolásoknak, zenei klubot, önvédelmi sportot a kamasz és fiatal korosztálynak, garázsvásárt a családoknak, és örömtáncot a szépkorúaknak. Állandó programjaink mellett, amelyek mára gyakorlatilag az egész hét közbeni működést kitöltik, erősítettük és állandósítottuk a színházi/előadóművészi keretek között zajló produkciók jelenlétét, amelyek lépésről-lépésre beépültek a köztudatba, és folyamatosan növekvő közönséget generálnak.

Kiállítási évadunk a kitűzött koncepciónak eleget téve a műfaji sokszínűség terepe volt: helyet kapott itt az interaktív-ismeretterjesztés, a festészet, a grafika, a textil-térplasztika /paverpol technika/, a könyvillusztráció, a fotó és fotódokumentáció is – legnagyobb örömünkre kifogyhatatlan munícióval rendelkezik a kerület a professzionális képzési keretek közül kikerülő, félprofivá avanzsáló alkotókból.

Fesztiváljainkat a megszokott várakozás előzte meg: mind az Őrmezei Piknik, mind Őrmező Ünnepe kedvező statisztikai mutatókkal zárult: idén is bebizonyosodott, hogy nagy a „kereslet” a szabadtéri programok, elfoglaltságok iránt. A közösségi ház hagyományos költészet napi seregszemléje, a Jancsó Adrienne vers- és prózamondó verseny a megszámlálhatatlan iskolai megmérettetés ellenére idén is szépszámú mezőnnyel büszkélkedhetett. Az év egyik legsikeresebb sorozatának mégis az „Őrmezei Pódium” bizonyult: a kamara-keretek között megrendezett önálló estek, kis létszámú zenés darabok minden egyes alkalommal fantasztikus hangulatban, szép számú közönség előtt zajlottak - szinte egy alkalom sem múlt el úgy, hogy valamelyik néző rá ne kérdezett volna a következő produkció címére. A darabok tematikailag nagyrészt közismert, országos hírű művészek pályáját mutatták be - így „találkozhattunk” Szabó Magdával, Karády Katalinnal, Edith Piaf-fal, Jávor Palival -, de szem és fültanúi lehettünk Hűvösvölgyi Ildikó és Kisfaludi Zsófia, anya és lánya csodálatos duettjének is a Mellettem az utódom előadásban, valamint Papadimitriu Athina és Kutik Rezső kettősének a Latin érintésben.

#### **Közművelődési tevékenységek**

## **Ismeretterjesztés**

A Kövek című drámapedagógiai ifjúsági előadás, amely kifejezetten a kamaszkorú tanulóknak szólt volna sajnos nem valósult meg a helyi iskolával. Elkönyvelhető sikert hozott viszont az újévi „Testünk a csoda” interaktív kiállítás, melyet érdeklődés kísért az oktatási intézmények és a részéről.

## **Kiállítás**

Kiállító művészeink szinte kivétel nélkül a ház és a kerület vonzáskörzetéből kerültek ki - a kiállításokat egyöntetűen kimagasló érdeklődés és látogatói létszám övezte.

*január:* „Testünk a csoda” – interaktív kiállítás

*február:* Textilvarázs – Góczán Ildikó és Ster Erika paverpol kiállítása

*március:* Gyermekszemmel – könyvillusztrációs kiállítás

*április:* Im Memoriam Polgár Zoltán – emlékkiállítás

*május:* Barátaink a színészek – az OSZMI vándorkiállítása

*június:* Átmenetek – a Kelenvölgyi Festőiskola évadzáró tárlata

*szeptember:* Várak, templomok, kastélyok a Kárpát-medencében – Gedeon Péter grafikai kiállítása

*október:* „Színház az egész világ” – Szalai Sándor (60+ Fotókör) kiállítása

*november:* „Hármas egység” – a Kelenvölgyi Festőiskola csoportos tárlata

*december:* El Camino – Molnár Regina akvarell kiállítása

## **Közösségi szolgáltatás**

Fontos lépés volt az előtéri lapmonitor beüzemelése /plakátok, bejátszások megjelenítése céljából/: az előtérbe lépők így több médiumon is – plakát, szórólap, videó – figyelemmel kísérhetik a ház műsorválasztékát.

Megtörtént emellett egy homlokzati LED-fal installálása az utcafronti homlokzaton - új lehetőség kiaknázását szolgálja a kijelző: az új közlekedési útvonalon áthaladó megnövekedett gyalogosforgalom számára szembeszökő helyen történik a műsornaptár folyamatos futtatása.

## **Művelődő közösségek**

*Nyugdíjas Klub*

Az Őrmezei Vöröskeresztes Csoport, a Szomszédsági Önkéntesek és őrmezei nyugdíjasok csoport­ja. Havi egy alkalommal találkoznak, rendszerint tematikus programok szervezésével. Ezen kívül segítségünkre vannak az időskorúakkal való kapcsolattartásban, a Szépkorúak Karácsonyának rendszeres közreműködői, közönségszervezői.

*Őrmezei Közakarat Egyesület*

Érdekképviseleti szervezet, évi 1-2 gyűléssel.

*Magyarországon Élő Irakiak Kulturális Egyesülete*

Kulturális hagyományőrző szervezet, évi 1-2 összejövetellel.

*Őrmezői Morus Szent Tamás Egyesület*

Vasárnaponként és egyéb egyházi ünnepeken rendszeres mise celebrálása, aktív részvétel az Őrmező Ünnepén, ill. hagyományos Morus-napi rendezvény szervezése.

*Református Egyházközösség*

Vasárnaponként és egyéb egyházi ünnepeken rendszeres Istentisztelet, aktív részvétel az Őrmező Ünnepén.

*Alapítvány a Magyar Népi Kultúráért Egyesület/Vadrózsák Néptáncegyüttes/*

Heti két próbanap /hétfő, csütörtök/, havonta táncház /Újbudai Botladozók/, ünnepkörök alkalmával hagyományőrző kézműves foglalkozások, évente egy-egy nagyobb tánctalálkozó.

## **Rendezvény**

Állandósult a közösségi ház havi műsorstruktúrája – a kialakult kulturális igények figyelembevételével: a rendszeres kiállítás megnyitók mellett elengedhetetlen a havi egy-két pódium előadás, amelyet mindig nagy érdeklődés kísér, az újbudai Botladozók táncház minden hónap első péntekjén, illetve a Nosztalgia Táncest Bakacsi Béla közreműködésével, amely kivétel nélkül teltházas. „Repertoáron” voltak emellett a tematikus tartalmú flamenco estek is, amelyeknek mindig ünnepekhez, évadzárókhoz alkalmazkodva alakult ki a műsora. A fiatal generáció ízlésének kiszolgálását célzó kezdeményezés, a Rockbázis zenei klub a csekély érdeklődés miatt fél éves üzem után „bezárta kapuit”. A szintén új, hagyományokat felélesztő szándékkal indított balkáni táncház a Rece-Fice együttessel is hasonló utat járt be.

Kiemelt programok:

január:

* BÚÉK 2017 – Oravecz György zongoraművész ünnepi koncertje
* Idegenben keserűbb a sírás – a Szerb Színház előadása Karády Katalin életéről
* Karinthy-kabaré – a Tarka Színpad előadása

február:

* Promenád – a Tarka Színpad előadása
* Őrmezei Rockbázis – évadnyitó

március:

* Abigél titkai – Piros Ildikó előadása Szabó Magda életéről
* Karinthy-kabaré – a Tarka Színpad előadása
* Őrmezei Rockbázis – Welcome Kőbánya

április:

* Balkáni táncház a Rece-Fice együttessel
* Jancsó Adrienne vers- és prózamondó verseny, Versmaraton
* Kései találkozás – a Tarka Színpad előadása
* Párizs hídjai – a Szerb Színház előadása Edith Piaf életéről
* Őrmezei Rockbázis
* Verses Virtus – Flamenco est

május:

* Balkáni táncház a Rece-Fice együttessel
* Őrmezei Rockbázis – évadzáró
* II. Őrmezei Piknik

június:

* Balkáni táncház a Rece-Fice együttessel
* Táncvarázslat – a Favorite Dance School táncelőadása
* Az Aldebaran Kompánia évadzáró flamenco estje

szeptember:

* Aznavour – zenés színdarab
* Őrmező Ünnepe
* Ajándékműsor az Idősek Világnapja alkalmából

október:

* Kodály Emlékév 2017 – Oravecz György zongoraművész ünnepi koncertje
* Jávor Pali utolsó mulatása – a Szerb Színház előadása

november:

* Latin érintés – a Spirit Színház előadása
* Országos Rajzfilmünnep
* Garázsvásár

december:

* Mellettem az utódom – a Turay Ida Színház produkciója
* Fényváró flamenco est az Advent jegyében
* Táncvarázslat – a Favorite Dance School táncelőadása
* Karácsonyi ajándékműsor időseknek

## **Tábor**

Saját szervezésű táborunk nem volt 2017-ben.

## **Egyéb tanfolyamok, programok (származtatott szolgáltatások)**

Tanfolyamok:

Ringató

Kisgyermekkori (3 éves korig) zenei nevelés Kodály módszer alapján folyamatos csatlakozással.

Vezeti: Venczel Mónika

Foglalkozások: keddenként 15:00-15:30

Callanetics

Vezeti: Tauzin Csilla oktató

Foglalkozások:

kedd, csütörtök 9 – 10 óráig,   
kedd 19 – 20 óráig

Hip-Hop

Vezeti: Csordásné Paizs Kitti oktató

Foglalkozás: kedd, csütörtök 15-16, és 16-17 óráig

Társastánc

Vezeti: Csordásné Paizs Kitti oktató

Foglalkozás: kedd, csütörtök 18-19 óráig

60+Zumba  
Vezeti: Ferencz Szilvia oktató

Órák: szerda 11– 12 óráig haladó, 12-13 óráig kezdő

Kerekítő

Minden csütörtökön 10-11.30 között.

Vezeti: Divényi Piroska

Szenior Örömtánc

Órák: hétfő és szerda 10-11 óra között.

Vezeti: Almási Judit oktató

Néptánc

A Vadrózsák Néptáncegyüttes próbái minden hétfőn és csütörtökön 19-21 óra között zajlanak.

Saját megbízással:

Angol nyelvoktatás

Tanár: Tóthné Major Mária

Hétfőn és csütörtökön 18.30-tól

Bélavári Balettiskola  
Vezeti: Bélavári Panni balettmesternő

Foglalkozások:

hétfő 16 – 17 óráig, szerdán 15.30 – 16.30 óráig kezdő

hétfő 17 – 18 óráig, szerdán 16.30-17.30 óráig haladó

Systema önvédelmi harcművészet

Órák: kedden és szerdán 19-21 óra között.

Vezeti: Csernyecov Oleg oktató

Külső szervezésként valósult meg a Masters SE akrobatikus rock&roll napközis tábora a nyári időszakban.

Egyedi együttműködésként színházi előadás /Aznavour/, születésnap és garázsvásár is megvalósult.

#### **Tárgyi feltételek**

Jellemző a folyamatosan fejlődő infrastruktúra és a szakmai működés prosperitása az érdekeltségnövelő pályázati beszerzéseknek és a visszaállított klasszikus telephelyközpontú működésnek köszönhetően. A ház új galériával és foglalkoztató terekkel bővült a helyiséglogisztika újragondolását követően, amely új tanfolyamok beindítását és méltóbb hangulatú kiállítások létrehozását teszi lehetővé.

#### **Személyi feltételek**

A régóta üresen álló technikai munkatárs státusz betöltésre került, amely lehetővé teszi az elengedhetetlen napi karbantartási munkálatok elvégzését, és biztosítja a zökkenőmentes működést. Összlétszám az intézményben 2017. december 31-én 4 fő. Státuszok: 1 /4 órás/ részmunkaidős takarító, 1 kulturális szervező, 1 szakmai referens, 1 technikus-karbantartó.

#### **Gazdálkodás, pályázatok**

A gazdálkodás az elfogadott költségvetési terv számainak követésével, a bevételi, kiadási sor teljesítésével történt. Az érdekeltségnövelő pályázat elnyert keretösszege lehetővé tette a technikai eszközeink és berendezési tárgyaink, felszerelésünk kibővítését.

#### **Együttműködés, kapcsolatok**

Aktív, élénk, folyamatos együttműködés valósult meg az Őrmezői Morus Szt. Tamás Egyesülettel, a Vadrózsák Néptáncegyüttessel, az őrmezei Weiner Zeneiskolával, és egyéb őrmezei oktatási intézményekkel közös rendezvények formájában. Cégünk többi egységével, így a helyi médiával is jó a kapcsolat.

# **Albertfalvi Hely- és Iskolatörténeti Gyűjtemény**

* ***Összefoglaló értékelés***

Ebben az évben is elláttuk a **gyűjtemény** mindhárom **állandó** részének gondozását, ezek pedig a következők:

* A gyűjtemény **helytörténeti**része a településsel kapcsolatos fotó és dokumentációs anyagot tartalmazza Albertfalva kialakulásától kezdve mai napig bezárólag.
* A gyűjtemény második része az **iskolatörténti gyűjtemény**, amely az egykori községi iskola, majd annak jogutódja – a mai Petőfi iskola dokumentumait őrzi, és mutatja be az aktuális iskolai eseményeket évről évre megújuló formában.
* A gyűjtemény harmadik része a **videótár és fotótár,** ami a kerületi TV Albertfalvával kapcsolatos adásait, valamint a Petőfi iskola történetének és tanévenkénti eseményeinek képi és filmdokumentációját őrzi.

Három **időszakos kiállítást** rendeztünk ebben az évben. A tavaszi időszakban az évenként megújított iskolatörténeti tablókiállítást rendeztük meg a Petőfi iskola aulájában. A gyűjtemény épületében pedig a Pest-Budai Kézműves és Népművészeti Közhasznú Egyesület alkotóinak munkáit mutattuk be. Ősszel Varga Ferenc festőművész munkáival tisztelegtünk 1956 emléke előtt.

Az archívumunkban található, és az általunk biztosított forrásanyagok révén több helytörténeti kutatónak nyílt lehetősége tudományos munkák közlésére, amelyek révén gyűjteményünk is nagyobb publicitást kap.

Ebben az évben a Mahunka Imre emlékszoba gyarapodott az egykori gyárából kikerült ebédlői tálalószekrénnyel, amely miatt némely gyűjteményi részek átrendezésre kerültek.

Külön keretből került felújításra a pincében lévő kiállítótér, ahol a magas talajvízszintből adódó falnedvességet és a salétromosodást kellett megszüntetni, valamint az egykori beázás nyomait is el kellett tüntetni. Ezeket új szigetelőanyagok segítségével és kiváló szakipari munkával megszüntették.

* ***Tárgyi feltételek***

Az érdekeltségnövelő pályázat révén az eszköztárunk gyarapodott egy nyomtatóval és szkennerrel, valamint egy televízióval. Egyébiránt a gyűjteményi munka végzését biztosító eszköztárunk nem változott, a munkát a korábbiakhoz hasonlóan és ugyanolyan színvonalon végezzük és látjuk el.

* ***Személyi feltételek***

A múzeumi munkát Beleznay Andor, a gyűjtemény létrehozója irányítja nyugdíjasként, szerződéses munkaviszonyban. Munkáját segíti Ürmös Péter félállású munkatársként közönségszervezői munkakörben. A technikai feladatokat Balázs József, az AKH gondnoka látja el, a takarítást Élőné Ládonyi Márta végzi részmunkaidőben, megbízási szerződéses jogviszonyban.

* ***Gazdálkodás, pályázatok***

Az év folyamán sikerült időarányosan felhasználni a rendelkezésünkre álló költségkeretet, sőt ezen a költségkereten belül is maradtunk. Az önkormányzattól kapott közművelődési érdekeltségnövelő támogatás révén sikerült a gyűjtemény berendezéseit és technikai eszközállományát gyarapítani.

* ***Együttműködés, kapcsolatok***

Több szakmai fórumon és megbeszélésen képviseltük a gyűjteményt, így a Pulszky Társaság – Magyar Múzeumi Egyesület, illetve a Budapesti Honismereti Társaság ülésein. Hagyományosan jó kapcsolatot ápolunk az Albertfalvi Polgári Körrel és az Albertfalvi Keresztény Társaskörrel.

A gyűjteményünk épületében alakult meg idén novemberben az Albertfalvi Lokálpatrióták Egyesülete dr. Hoffmann Tamás polgármester úr részvételével, amelynek egyik alelnöke Beleznay Andor lett. Nagy reményeket fűzünk az egyesülettel történő együttműködéshez. A gyűjtemény és Farkas Krisztina önkormányzati képviselő kölcsönösen támogatják egymás programjait és kezdeményezéseit. A Petőfi iskolával, amely az 1827-ben alapított egykori albertfalvai községi iskola jogutód intézménye, a kapcsolatunk továbbra is gyümölcsöző, egymás programjait látogatjuk, illetve dokumentáljuk, hiszen a nevünk is mutatja, hogy iskolatörténeti gyűjtemény is vagyunk. Kapcsolatot tartunk továbbá a szakmai felügyelettel (Budapesti Történeti Múzeum) és más budapesti helytörténeti gyűjteményekkel.